Baby di 6 luna a wordo 
transporta cu urgencia 
pa hospital, despues di 
a bira hopi malo na un 
Day Care na Bloemond 


nme Een 
MINISTER GLENBERT 
CROES LO REUNI CU 
GOBIERNO DI ECUADOR Y 
PETRO ECUADOR PA HAYA 
MIHOR PRIJS DI FUEL OIL 


Recibonan di Web y Elmar tin atencion di 
Gobierno; Aumento no por ta mas cu 24% 
pa e mes un cantidad di uso 

Secretario General di MEP ENDY CROES: 


Leoncita di Canal 90 lo ta den corte y pisses oS 
ata prueba di otro SOBORNO 


di 100 mil florin a mee ES 
, a " downpayemnt di 100 mil AWG 
AVP, Avestruz y Benny prohibi pa lubida E 


Prome Minister Evelyn Wever-Croes: 
Durante e di 52 Asamblea General di organisacion 
pa estadonan Americano, OEA: 


A HACI APELACION PA ATENDE 
CU E TEMA DI VENEZUELA 
CONHUNTAMENTE 


Tera ariba caminda 
posibel causa di 
accidente na Sabana 
Liber 

Polis y personal administrativo a wordo promovi 
Cuerpo Policial orguyoso di mas cu 
430 aiia di minimam policial 


OR soro 


: Den un evento ameno 
na Centro di Husticia na 
Santaq Cruz altocomisario 
di Polis Sr. Ramon 
Arnhem a haci entrega di 
decreto gubernamental, 
hubilario y reconocimento 


Korps Politie Aruba 


na agentenan cu a cumpli 


den total di 430 aña 
trahando, dedicando 
nan bida y nan tempo na 
Cuerpo Policial Aruba. 


Altocomisario Arnhem a 


haci entrega di un plaket y 
reconocimento na agente 
Policial Sr. Eddy Ras cu a 
cumpli 40 aña den servicio 
na Cuerpo Policial Aruba. 
Un trayectoria largo for di 
su inicio y t'e cu awe cu e 
ta formando parti di nos 
organisacion. Un persona 
ehemplar y dedica pero cu 
hopi experencia. Ela mira 
con e cuerpo tabata na 
momento di Korps Politie 
Nederlandse Antillen 
pa despues bira Korps 
Politie Aruba. Ela cana 
hunto cu e organisacion 
for di inicio t'e cu awe. E 
ta un Baluarte cu hopi 
di e coleganan grandi y 
chiquito ta aprecia. 

A haci entrega di 35 
afia hubilario na Polis 
Sr. Marlon Gumbs y 30 
afia di hubilario na  F. 
Yarzagaray cu ta un 
personal administrativo 
di KPA. 

Alavez a haci entrega 
di diesun  agentenan 
cu a cumpli 25 afia den 
servicio na Cuerpo Policial 
Aruba; R. MADURO, E. 
MADURO, E. KELLY, 
M. PIETERS, R. KOCK, 
A. KELLY, G. DANIA, J. 
ODUBER, A. ZIEVINGER, 
A. GEERMAN, M. 
ARRINDELL, N. TROMP 
y J. ROSEL. 

Tambe un grupo grandi 
di Polis ta ricibi nan 
promocion pa asina ricibi 


wy Aruba 


nan rango nbo den Cuerpo 
Policial Aruba. Ta trata 
aki di agentenan; 

A. JANSEN, ta ricibi su 
promocion pa brigadier 
eerste klasse. 

Di brigadier eerste 
klasse pa Hoofdagent: I. 
PURIEL, D. TROMP, J. 
ARENDS. 


Den e grupo aki tambe 
tin agentenan Policial cu 
no solamente a hayanan 
promocion pero tambe a 
sigui un curso mas avansa 
di trafico. Esaki den e 
cuadro cu e agentenan 
aki ta den departamento 
di trafico nan a haya un 
curso di “At-scene traffic 
crash/traffic homicide 
investigation online- 
accelerated". Nan a haya 
e curso aki di "Institute 
of Police Technology 
and Management di 
of North 
Ta trata aki di 


Uuniversity 
Florida”. 


Korps Politie Aruba 
e E Zs) ss 


agentenan; A. SOLARTE 
TOVAR, G. KOCK y D. 
WEVER cu awor ta mas 
specialisa den nan area. 
Un grupo di polis tambe 
a hayanan promocion 
y ta bira sub-inspector 
di Polis, ta trata aki 
di; A. WINKLAAR, 
G. KOOLMAN, M. 
CABRAL, J. DE CUBA y 
E. PIETERNELLA. 


Masha pabien na e grupo 
grandi di polisnan cu a 
hayanan  reconocimento 
y decreto gubernamental. 
Alavez masha pabien na 
nos Hubilarionan cu a yega 
40 y 35 afia den servicio 
di Cuerpo Policial Aruba. 
Nos ta masha orguyoso 
di boso. Sigur boso famia 
tambe mester orguyoso 
cdi boso cu boso bunita 
trayectoria largo den nos 
organisacion policial. 
MASHA PABIEN! 


[Por 
ES Y 

Baby di 6 luna a 
wordo transporta cu 
urgencia pa hospital, 

despues di a bira 
hopi malo na un Day 
Care na Bloemond 


Bloemond: Dialuna algo 
pasa di 12'or di merdia, 
presencia di ambulance 
a wordo pidi cu hopi 
urgencia na un Day Care, 
na Bloemond pa un baby 
di 6 luna cu tabata mustra 
basta malo. 


Dos ambulance a 

presenta na e Centro di 
Cuido Moises, mesora e 
paramediconan a cuminsa 
trata e criatura y prepar'e 
pa sali cu hopi urgencia 
pa hospital, un patruya di 
polis cu tabata pasando 
eybanda a nota cu tin un 
ambulance eynan y a bay 
duna un man. 
Varios patruya di polis 
a cera rotondenan y a 
habri caminda pa asina 
e ambulance por a yega 
hospital hopi lihe pa 
motibo cu e baby su 
situacion tabata basta 
serio. 


Recherche di Santa Cruz y 
Departamento tecnico di 
polis a presenta na e sitio 
pa haci mas investigacion 
despues di casi 1 ora y 
mey, nan a caba cu nan 
investigacionnan y a 
bandona e sitio. 


'YYBUNITA 
SASH Quem 


SEHD bls 


Diamars 11 October 2022 


Un Trobador, Ariza, Leyenda y [Mpral 
Plomenahe na nos wee Arubians Tae Wewer 


Carchi obtenibel na Cas di Cultura, Djispie's, 


The Old Cunucu House, Boutique Keyla y Zeerovers 


DIABIERNA 
14 di October ‘22 


Cas di Cultura 


Ora: 8:00 pm 
Entrada: Awg 35,- 

Inscripcion pa 21+ Toets na IPA ta cera 10 
di october 2022 


Bo kier haci e estudio pa 
Maestro di Ensefansa 
Primario y no tin diploma 
sea di havo, vwo of 
mbo nivel 4 pero bo tin 
minimo 21 aña? Esaki 
ta bo oportunidad! Tur 
persona cu tin desde 1 di 
september 2023 minimo 
21 afia y cu kier haci un 
estudio na IPA pero no 
tin e diploma cu IPA ta 
exigi, ta bin na remarca 
pa haci e asina yama 21+ 
Toets. E 21+ Toets ta midi 
si un persona tin e nivel 
di havo cu ta necesario pa 
por studia na IPA. Tene 
na cuenta cu e 21+ Toets 
ta conta solamente pa e 
estudio inicial cu IPA ta 
ofrece 

durante aña 2023-2024, 
esta e estudio pa Maestro 
di Ensefiansa Primario. 


E 21+ Toets ta consisti di 
tres materia entre otro: 
Hulandes, Matematica 
y Hende y Comunidad. 
Tur informacion di e 
21+ Toets ta riba IPA su 
website. Bay na www. 
ipaaruba.com y click riba 
21+Toets. Akinan lo bo 
haya informacion tocante 
e contenido di e 21+Toets, 
e  preguntanan mas 
frecuente haci (FAQ) y e 
procedura di inscripcion. 
Banda di texto, tin 
diferente video cu ta 
contene informacion di 
21+ Toets. Ta sumamente 
importante pa bo mira tur 
e videonan pasina bo tin 
e informacion completo y 
ta bon informa. Alabes pa 
bo tin suficiente tempo pa 
por prepara debidamente 
y asina engrandece bo 
chens pa pasa e 21+ Toets 


cu exito. 


Fecha importante 

E test di Hulandes y 
Matematica lo tuma 
luga diasabra 26 di 
november 2022 y Hende y 
Comunidad diasabra 3 di 
december 2022, na IPA. 
Si bo pasa e testnan aki cu 
exito, bo ta bin na remarca 
pa participa na e test di 
admision (beroepstest). E 
ultimo dia pa inscribi pa e 
21+ Toets ta 10 di october 
2022. Despues di e fecha 
aki no tin posibilidad mas 
pa inscribi. 


Inscripcion 
Tur persona cu ta interesa 
pa haci e 21+ Toets por 


inscribi online via e 
website di IPA www. 
ipaaruba.com Pa por 


inscribi mester cumpli cu 


e pago di AWG 80,- y pone 
como anexo un copia di 
e comprobante di pago 
den e formulario digital 
di inscripcion. Tene na 
cuenta cu e comprobante 
mester tin bo nomber 
riba dje, pasina nos sa na 
ken e pago ta pertenece. 
Na final bo ]lo ricibi 


un confirmacion di bo 
inscripcion. 

Pa keda altanto di e ultimo 
desaroyonan di  IPA 
bishita nos website www. 
ipaaruba.com y sigui nos 
riba e pagina di facebook 
Instituto Pedagogico 
Arubano. 


Tera ariba caminda posibel causa di 


accidente na Sabana Liber 


Sabana Liber - 
Diadomingo atardi den 
careda di 5'or un Hyundai 
Creta color blanco a perde 
control den e bocht na 
Sabana Liber. 


Den e Hyundai tawata tin 
dos persona un adulto y 
menor di edad. 


Locual a sosode ta cu 
e dama na stuur di e 
Hyundai a perde control 
momento cu e lo a topa 
tera ariba — caminda, 
causando cu e la baha 
caminda bay dal un 
Toyota Vitz saliendo for di 
cura. 


E impacto uno basta 
duro mirando e dafio cu 
e la causa na tanto na e 
vehiculo y cura di e cas. 


Ambulance a presenta 
pa atende cu esnan di 
e Hyundai cu a resulta 
levemente herida. 


SOLO. 
MINISTER ENDY CROES: 
PRESENTE NA ENTREGAMENTO DI PREMIO DI E 


CONCURSO DI PINTA Y KLEUR "LEY DI CACHO" 2022 


Exitoso competencia di pintura cu participacion di 1218 alumno 
di 50 diferente scolnan 

Oranjestad: Minister di 
Ensefiansa y Deporte, 
sr. Endy Croes, tabata 
presente durante e evento 
combina di entregamento 
di premio di e Concurso 
di Pinta y Kleur *Ley Di 
Cacho" 2022 y di prome 
emision di e coleccion di 
stampia “Love Your Dog” 
cual ta stampianan di e 
4 pinturanan ganado di e 
Concurso di Pintamento 
"Stima Bo Cacho" 2021. 


Pa di  cuater aña 
consecutivo a organisa 
un concurso caminda 
a traves di nan pintura 
muchanan ta expresa y 
siña tocante Aruba su 
Ley di Cacho. E meta di 
e concursonan ta pa sigui 
conscientisa comunidad, 
specialmente muchanan, 
tocante e cuido debido di 
nan mascota. E muchanan 
na nan turno tambe lo por 
educa nan mayornan ora 
nan mira algo cu no ta 
cuadra. Si nostur cuminsa 
inculca e atencion debido 
di nos Ley di Cacho den 
nos muchanan, nos lo por 
garantisa un miho futuro 
pa locual ta trata dofionan 
di mascota responsabel cu 
ta respeta e ley, y alabes 
nan propio cachonan. 


Minister Endy ta 
sumamente orguyoso 
cu 1218 alumno di 
50 diferente scol 
preparatorio y scol basico 
a participa e afia aki, y 
ta desea cu mas mucha 
participa na un siguiente 
concurso. Minister Endy, 
conhuntamente cu Prome 
Minister — Wever-Croes, 
Minister Tjon di Husticia, 
Minister Wever di Asunto 
Economico y Minister 
Glenbert Croes y Minister 
Dangui Oduber a felicita 
e ganado- y ganadoranan 
di e afia aki y tambe 
esunnan di aña pasa cu 
nan arte. Masha pabien 
na tur ganadornan, 
meste agrega tabata un 
momento hopi placentero 
cu e muchanan. 

Den e reunion riba nivel 
ministerial di Caribbean 


Financial Action Task 
Force (CFATF), e 
organisacion regional pa 
combati labamento di 
placa y financiamento di 
terorismo, a keda dicidi 
cu Aruba ta bira e 'Co- 
Chair di CFATF. Hunto 
cu e ‘incoming chair 
Cayman Islands, Aruba lo 
ta encarga cu e liderazgo 
di CFATF pa e periodo 
2022-2023. 


Desde aña 1990 Aruba 
a bin ta  contribui 
grandemente na e lucha 
contra labamento di placa 
den e region di Caribe 
como un di e 'founding 
fathers di CFATF. Aruba 
semper a apoya y participa 
activamente den CFATF y 
actualmente ta fungi como 
representante di e 'Dutch 
Speaking Countries' den e 
‘Steering Group' di CFATF. 
Awor ta toca Aruba e 
honor di por contribui 
tambe como 'Co-Chair' pa 


yuda guia CFATF. 
Durante e reunion 
ministerial, Minister 


Maduro a informa CFATF 
cu pa e posicion di 'Co- 
Chair Aruba lo wordo 
representa pa sr. Angelo 
Brete kende ta director 
di Aruba su Financial 
Intelligence Unit (FIU), 


SOLO... 

Minister di Finansa ta informa: 
ARUBA TA BIRA 'CO-CHAIR' DI E ORGANISACION 
REGIONAL PA COMBATI LABAMENTO DI PLACA Y 


conoci prome como 


MOT Aruba. Sr. Brete tin 
amplio conocemento y 
a forma parti di e ekipo 
di profesionalnan di nos 
Pais cu recientemente a 
logra un evaluacion di 
CFATF exitoso pa cual 
Aruba a keda na di dos 
luga den Caribe. Un logro 
importante pa Aruba cu 
ta manda un señal fuerte 
y positivo pa inversionista 
cu nos sistema financiero 
ta integro. 


Minister Madurota gradici 


FINANCIAMENTO DI TERORISMO CFATF 


CFATF pa e confiansa 
y ta gradici sr. Brete pa 
asumi e responsabilidad 
pa representa nos Pais 
den posicion di liderazgo 
den CFATF. E mandatario 
ta gradici tambe sr. 
Marcel  't Mannetje 
di Departamento di 
Legislacion di Aruba 
cu ta yuda coordina y 
representa Aruba den e 
reunionnan di e 'Steering 
Group' di CFATF. Danki pa 
kere den Aruba! #MinFIC 


IA TEE 
BVtHon.Dawn.. TE Shayone Ga VEE Once Gui 


s Mor 
(€ SU) Won Lada ds B Di. IA PA Uem nl Reece 


Al) 


1 YO Hoo, Rhondales laid fnt A Cad ftem 


Interpreter: DJ 
a 

Manera mi a cuminsa cu e 
prome edicion, awor mi tin 
di sigui despues di tanto 
tremendo reaccion cu mi 
a ricibi. Masha danki pa 
lesa, cana y biba cu mi, un 
topico asina interesante, 
pero cu ta wordo lubida 
hopi biaha. Mi kier invita 
bo pa lesa parti 2 di mi 
serie, y laga mi sa kico bo 
ta pensa o sinti. Ami hunto 
cu bo por haci e topico 
aki uno mas habri y por 
contribui na crea tatanan 
mas activo den bida di nan 
yiunan. 


Tatanan nos a yega ditende 
e dicho di, “Mama ta un so 
tin." Pero di tata nos a yega 
di tende, "tanto bal bo tey 
o lagi tey.” E realidad ta, 
cu tata ta importante! Y 
no ta pasobra cu nos kier 
hunga importante, pero 
ta pasobra cu humanidad, 
spiritualidad y sciencia tur 
ta confirma esaki. Desde 
mi infancia mi a mira 
hende homber ‘struggle’ 
tur rond di mi. Entre 
nan mi tata biologico, e 
hende homber cu mas 
mi ta stima riba henter e 
planeta aki. Mi tata tawata 
‘struggle’ cu alcoholismo, 
e problema cu a horta 
gran parti di nos mihor 
afianan di bida hunto. 
Asina mes mi amor pe 
como su yiu ta uno cu no 
por wordo cambia apesar 
di tur su struggle. E rason 
cu mi ta papia asina habri 
di mi sentimentonan ta 
pasobra mi tin confiansa 
cu esnan cu ta lesa y sigui 


SOIL... 


Hendrik Tevreden: 


Tatanan ta importante 


e edicionnan special aki 
por identifica nan mes o 
compartie cu un persona 
cu tambe mester di atende 
cu e topiconan aki y ken 
sa, cu nan lo por haya un 
ayudo o busca ayudo pa 
motibo di e relatonan aki. 


Tatanan ta hunga un rol 
importante den nos bida 
en general. Cada un di 
nos tin un historia sea 
bon o menos bon cu nos 
tata. Nos a siña o a keda 
sin siña hopi cos den nos 
infancia pa motibo di 
nos tata. Hopi cos cu nos 
a logra siña di nos tata, 
hopi bes nan tambe a sif'e 
sea di nan tata o un otro 
figura masculino den nan 
bida. P'esey ta importante 
pa enfatisa na tur tata: 
bo famia tin mester pa 
bo ta presente, atento y 
consecuente den nan bida. 


Segun estudio haci na 
Merca (U.S. Census 
Bureau), 18.4 miyon di 
mucha, esta 1 di cada 
4 mucha, ta biba sin 
nan tata biologico, o 
adoptivo den nan cas. 
Lamentablemente, e 
muchanan cu ta crece 
den situacionnan asina 


aki ta enfrenta hopi 
reto. Ta prueba cu 
mas probablemente e 


muchanan aki lo enfrenta 
retonan financiero y cu 
nan lo drop out di scol. 
Tambeta prueba cu mucha 
hombernan cu ta sali di 
hogarnan sin tata o un 
figura masculino den cas, 

tin mas probabilidad di ta 
involucra den crimennan 
violento, mientras cu e 
mucha  muhernan tin 
mas probabilidad di sali 
na estado ora cu nan ta 
teenager. Impactante ta 
cu e estudio aki haci na 
Merca ta mustra cu 71 96 
di tur dropouts di scolnan 
secundario ta muchanan 
cu ta sali di casnan unda 
tata ta ausente. 85 % di 
tur hobennan den prison 
ta sali di casnan unda 
tata ta ausente. Y 70 % di 
hobennan cu ta comete 
suicidio ta sosode den un 
cas unda cu no tin tata 
presente (U.S. Census 
Bureau 2021). 


E presencia di un tata for 
di tempran den bida di 
un mucha ta importante 
y mihor pa e mucha. 
Naturalmente esaki ta 
encera e presencia fisico 


pero mas importante 
tambe e presencia 
emocional. Pasobra tin 


hopi bes unda cu tata ta 
fisicamente presente den 
cas, pero emocionalmente 
ausente. Den situacionnan 
asina e muchanan ta sufri 
e consecuencia ora cu nan 
tata no ta interactua cu 
nan. Di otro banda, den 
casnan unda tin tatanan 
cu ta emocionalmenmte 
presente, e  muchanan 
ta prospera ora cu 
tatanan ta presente y ta 
involucra cu nan. Pues 
investigacionnan ta 
subraya con importante 
tatanan ta den bida di nan 
yiuy pero masauntatanan 
cu ta involucra nan mes 
cu nan yiunan ariba nivel 
emocional, kiermen cu ta 
papia, scucha y comparti 
momentonan cu nan 
yiunan. Esaki lo mester 
sirbi di motivacion pa nos 


como tatanan involucra 
mucho mas cu nos yiunan. 
Papia cu nan, scuchanan y 
consehanan. 


Erealidad ta cu e no ta facil 
tur ora pa ta tata. E ta un 
trabou pisa y responsabel. 
Hasta cu si nos ta haci nos 
esfuerso pa ta presente y 
consistente lo tin dianan 
cu nos lo struggle. Nos lo 
sinti cu nos no ta haciendo 
suficiente pa nos yiunan 
sea emocional o spiritual. 
O tin bes hasta nos por 
sinti cu nos ta mal tata. 
E realidad ta cu ningun 
tata no ta perfecto, ni lo 
bira tampoco, pero si nos 
esforsa nos mes pa tin un 
rol activo y positivo den 
bida di nos yiu(nan) nos lo 
mira e cambionan positivo 
cu nos lo haci den bida di 
nos yiunan pero tambe 
den nos mes bida como 
tata. 

DVG @bVG 


Diabierna anochi a tuma 

lugar e ceremonia final 
di e “Ship Sanitation 
Certificate” (SSC) na 
Surf Side Marina. Esaki 
tabata un conferencia cu 
Departamento di Salud 
Publico a organisa den 
nomber di gobierno di 
Aruba. Den e conferencia 
aki a participa e 
entrenadornan di 
Hulandadiecertificacion, 
inspectornan den salud 
publico como tambe 
representantenan di 
islanan BES, Curacao, 
Sint Maarten y Aruba 
mes. 


E proposito di e 
conferencia y curso 
tabata pa capasita nos 
inspectornan den salud 
publico di region, siña 
den e aspecto practico 
con pa por realisa un 
inspeccion sanitario 
di barco. Cu e meta cu 
na final nan ta keda 
certifica y ricibi nan SSC. 
Cu e certificacion aki nos 


VG 


Minister Dangui Oduber 


ARUBA TEAM A RICIBI NAN CERTIFICADO 
DEN SANEAMENTO DI BARCO 


| AIS 
e^ es 2" , 


inspectornan di salud 
por haci saneamento riba 
nos barconan crusero, 
tanker como tambe barco 
di carga. Esaki ta hopi 
importante pa proteha 
nos  fronteranan di 
malesanan transmisibel 
indesea, COVID-19 
a recorda henter 
mundo con importante 
saneamento ta. 


E conocimento 
y experencianan 
comparti pa yega na un 
certificacion ta demostra 
e compromiso cu tin den 
Reino pa keda progresa 
den cumplimento cu e 
reglanan internacional 
di salud (“International 


Health Regulations”). 
Esaki ta  yuda nos 
fortalese nos salud 
publico y controla 


malesanan transmisibel 
den nos region. 


Minister Oduber ta 
yama danki na e team 
di DVG y tambe na e 


Wi 
ae 


hi 
^Y y 
<= 

CE ' 
Vj bvG | DVG 

1) 


team di Hulanda sr. 
Thijs Veenstra, sra. Tanja 
Hartog y henter e Cluster 


Milieu & Hygiéne. Un 
pabien na tur cu a ricibi 
nan certificado, nos 


AVG RAG mas em VC EE 5 


fronteranan ta bay ta den 
bon man. 

Ee : 
SOLODIPUEBLO@GMAIL.COM 
CEL.585 9500 


Chauffeur a keda pega den auto 


Accidente serio na Sabana Liber dialuna marduga 


Atencion D.O.W, 
awacero a laga hopi 
tera ariba caminda 


cierto camindanan mas 
peligroso cu otro. 
Bocht di Sabana Liber 


mester di boso atencion 
urgente. 


Sabana Liber:  Dialuna 
algo despues di 3'or di 
marduga a sosode un 


accident basta serio na 
Sabana liber, e accidente 
a sosode na altura di e T 
kruising. 


Un Toyota Yaris Shinishi 


maneha pa un cabayero, 
tabata biniendo di pariba 
cu velocidad halto a slip 
den e tera riba caminda, 
a perde control y a dal 
contra un palo di lus, e 
impacto tabata net banda 
di chauffeur. 


E impacto a laga un area 
grandi di Sabana Liber y 
becindario sin coriente. 


Polis na su yegada ta topa 
cu un chauffeur masculino 
pega den un Yaris, e 
impacto tawata net unda 
e chauffeur ta cu a causa 
cu e la keda pega den e 
vehiculo. 

Mesora ta pidi ambulance 
y  materiaalwagen di 


Brandweer cu 
urgencia. 


hopi 


Presencia di Elmar tambe 
a wordo pidi na e sitio 
pa drecha e palo di lus y 
reconecta coriente pa e 
area aki. 


Despues di basta rato 
a logra libera e victima 
for di e auto y despues 
cu e paramediconan di 
ambulance a trate na 
e sitio a transport'e cu 
urgencia pa hospital. 


Departamento di trafico, 
departamento tecnico 
y slachtofferhulp tur a 
wordo poni na altura di e 
accidente serio aki. 


HOTLINE 


FO 


A 


744-0444 


CAPT'E 
Qr MAND'E 

Forum Talking Politics na Cas di Partido: 


PREOCUPACION CU VIOLACION DI 
DRECHONAN HUMANO DOR DI 
GOBIERNO 


alking 
Politics 


Negligencia di 
derechonan humano 


Violacionnan di 
derechonan humano dor 
di gobierno ta na ordo 
di dia. Esey tabata un di 
e conclusionnan di un 
dialogo intensivo cuatuma 
luga diabierna ultimo 
durante otro edicion 
exitoso di Foruma Talking 
Politics na Cas di Partido. 
A base di preguntanan di 
sala panelistanan mr. Mr. 
Carl Giel, sra. Marlory 
Medina, vocero di 
fundacion pa proteccion 
derechonan humano di 
immigrantenan na Aruba 
y miembro di fraccion 
di AVP, dr. mr. Rycond 
Santos do Nascimento a 
elabora entre otro riba 
violacion di derechonan 
di hende muhe, di mucha 
y di stranhero den nos 
comunidad. Moderador 


pa e anochi tabata e hoben 
jurista Wendrick Cicilia. 
Panelistanan tabata 
preocupa tambe cu 
abusonan cu ta tuma 
luga pasobra tin vez tin 
ciudadano mes no ta 
respeta e dignidad di otro, 
resultando den violencia 
domestico, abuso di 
mucha y abusonan di 
dunadonan di trabao. A 
constata tambe cu banda 
di e violacionnan grave 
di gobierno tambe den 
nos comunidad tin hopi 
espacio pa mehora. 


Durante e anochi tabata 
tin hopi ehempel cu a yega 
te corte caminda akeda 
prueba con Gabinete 
Wever Croes ta viola 
derechonan fundamental 
di ciudadanonan. 


Autoridadnan tin biaha 
no ta tene cuenta cu e 
situacion specifico di cada 
persona, optando pa un 
aplicacion formal di ley 
sin tene cuenta cu tur 
aspecto y interes involvi. 
Pa un ciudadano haya su 
derecho hopi biaha ta casi 
imposibel y ademas ta 
costa placa. Ehempelnan 
ta e tardansa den varios 
proceso di tuma decision, 
manera na instancianan 
social of ora di pidi asilo of 
permiso di estadia. Mas e 
procesonan aki tarda, mas 
ta laga personanan den un 
estado di incertidumbre, 
miedo y tin biaha hasta di 
teror. 


Durante e dialogo a 
elabora riba varios 
leynan local, tratadonan 
internacional y e filosofia 
tras di derechonan 
humano. Hopi enfasis a ser 
poni riba e balor di cada 
ser humano sin importa 
edad, rasa, religion, 
orientacion sexual etc. 
E conviccion cu cada 
persona ta importante 
ta hiba na respet mutuo, 
na  reconocimento di 
libertadnan fundamental 
ynaun trato mas husto. 


Un bon dialogo no por 
keda sin un analisis 
di e solucionnan. E 


panelistanan a  conclui 
cu tin espacio pa mehora 
e proteccion legal, 
sin embargo ta mas 
importante ainda pa 
fomenta conocemento 
y respet pa derechonan 
fundamental. Cambia ley 
of bin cu mas ley no tur ora 
ta e miho solucion. P'esey 
un parti di e solucion 
mester ta educacion y 
informacion pa cu Pueblo. 


Lider di partido mr. 
Mike Eman a trece un 
alternativa dilanti pa cu e 
manera cu nos por trece 
mas union den henter e 
comunidad: nos mester 
uni rond di algun proyecto 


Pa abona na 
SOLO DI PUEBLO 


Yama 
585 9500 


= : A. 
Entrega tur dia 


te den bo port'i cas 


comun, cuminsa traha 
mas cu otro, nos lo ripara 
e humanidad den cada un 
di nos. Hunto nos mester 
traha riba nos cas cu yama 
Aruba. Mr. Mike Eman a 
pone esaki den contexto 
tambe di e orientacion 
riba e bon comun. Pa 
e enfoke aki riba e bon 
comun aporte di tur hende 
ta conta, tur tin un valor 
pa e totalidad, di tur 
ramo y ofishi, ta hunto ta 
crea e bon comun. Asina 
e anochi di dialogo y 
refleccion a clausura riba 
un tono positivo yen di 
speransa pa crea un Pais 
mas inclusivo, mas husto 
y mas felis. 


Manda nos un e-mail na 
solodipueblo@gmail.com 


i 


W 


p = 

Hoben profesional Marlandi Gracia: 
ECONOMIA MESTER TA DIRIGI RIBA E 
BON COMUN! 


Marlandi 


Gracia tabata 
un orador invita pa forma 
parti di e prome simposio 
ariba e tema di “E BON 
COMUN”. Marlandi 
Gracia ta un profesional 
activo den e mundo di 
Business Management 
cu pensamentonan 
innovativo y 
transformador tocante 
con ta duna contenido na 
e E BON COMUN den un 
contexto economico. 
Ademas di a sigui un 
formacion den Business 
Management, Marlandi 
Gracia a  optene un 
formacion den liderazgo 
for di Hillsong College. 
Marlandi Gracia e capta e 
atencion y curason di tur 
presente den e Aula di EPI 
cu su presencia contagioso 
y su discurso orginal y 
interesante. 


Marlandi Gracia e inicia 
su discurso subrayando 
cu e participacion di 
un empresa den nos 
comunidad ta hopi mas 
amplio cu solamente 
genera ganashi pa su mes. 
Cada empresa cu ta forma 
parti di nos economia, tin 
un responsabilidad cu nos 
comunidad, esaki a keda 
conclui como e “Corporate 
Social Responsability”. 


l'estimonionan 


A 
3. 


1 
Z X 


E BON COMUN ta reta 
cada compania pa crea 
un balance entre genera 
ganashi, envolvimento 
social y ecologia. E bon 
comun ta contribui 
na un economia unda 
empresanan ta enfoca 
riba crea prosperidad, 
cu respect pa e aspecto 
social y humano di nos 
comunidad, manteniendo 
nan mes den e cuadro 
ecologico respectando 
asina nos naturalesa. E 
fruta di esaki lo ta un 
economia cu ta produci 
calidad di bida pa tur 
hendecu forma parti di nos 
comunidad, y asina reduci 
e desigualdad creciente 
den nos comunidad. 


Marlandi Gracia for di 
su propio  experencia 
manehando un 
responsabilidad grandi 
den un empresa exitoso 
aki na Aruba, e enfatisa 
cu “ BON POR RICIBI 
LOCUAL CU BO NO TA 
DUNA PROME’ refierendo 
na e trato y condicionan 
laboral di empleadonan 
cu empresanan mester 
percura pe. E BON 
COMUN ta influencia 
un cambio di e cultura 
empresarial. Marlandi 
Gracia a indica cu e 


empleadonan ta e cliente 
interno. E empleadonan 
mester avansa hunto cu 
e empresa. Sino esaki ta 
bay crea un desbalance 
den nos comunidad y 
un desmotivacion den e 
empleadonan. Pa realisa 
e ideal aki e ta rekeri 
inversion continuo den 
e  bienstar emotional, 
intelectual y financiero di 
e empleado. Esaki ta un 
perspectiva economico 
nobo cu a nace for di 


inspiracion di e deseo pa 
sirbi ^ E BON COMUN”. 
Marlandi Gracia a indica 
cu e empleadonan ta e 
aspecto mas valioso di un 
empresa y mester wordo 
trata como tal. 


Organisadornan di e 
prome simposio a aprecia 
e presentacion di Marlandi 
Gracia, cu tabata hopi 
inspirativo. Aruba conoce 
un economia caminda 
tin espacio pa ofrece 


AVISO 


oportunidad pa  miho 
calidad di bida pa tur 
persona cu ta forma parti 
di nos comunidad. Den 
cuadro aki e ta bay rekeri 
un esfuerso enorme cu ta 
inclui e mundo comercial 
pa asina nos por realisa 
un modelo economico 
fiha ariba sirbi “E BON 
COMUN”. 


E tema aki ta punto 
di discusion bao di 
profesornan economico 
international manera 
Jean Tirole y Michael 
Sandel. Nan ta elabora 
extensamente referente 


e tema aki y ta duna e 
siguente inspiracion cu 
sigur tin relevancia pa 
Aruba; 


“Economics works toward 
the common good; its goal 
is to make the world a 
better place.” 

Un anochi interesante 
di reflecion profunda di 
diferente angulo. Den 
un auditorio yen tema 
“ E BON COMUN” a 
wordo lansa cu ta crea un 
ambiente di speransa den 
un temporado di hopi reto 
difisil. 


Pa medio di e comunicado aki, mi persona Seferino Tromp y 
mi casa Henriette Tromp-Croes kier a trese padilanti, como 
propietarionan di dicho tereno na Koyari y como ex-creyente 
di e senjora cu ta mira supuesto visionan, cu nos ta distancia 
nos mes for di tur actividadnan cu tin di haber cu e senjora y 


su siguidornan. 


Pa tene na cuenta cu nos no ta para responsabel y ta distancia 
nos mes por completo for di dicho actividadnan na Koyari. 
Semper dispuesto pa duna un splikashon personal, nos ta 

keda atentamente. 


Seferino Tromp y Henriette Tromp-Croes. 

Diabierna a tuma luga un 
momento sumamente special pa 
Aruba. Den cuadro di celebracion 
di 103 aniversario di KLM, Aruba 
su Cas Ecury a wordo selecta 
pa traha un ‘KLM huisje di 


dje. Esaki sigur ta muestra di 
e relacion estrecho y fructifero 
cu ta existi entre KLM y Aruba. 
Prome Minister Evelyn Wever - 
Croes na e ocasion a felicita Sra. 
Marjan Rintel cu a wordo apunta 
como e CEO di mas nobo di KLM. 


Cada afia cu KLM cumpli un afia 
mas di aniversario, ta conoci cu 
nan ta introduci un Delft Blauw 


EA 
Prome Minister Evelyn Wever - Croes: 
CAS ECURY COMO E ‘KLM HUISJE’ 103 
TA MUESTRA DI RELACION ESTRECHO Y 
FRUCTIFERO ENTRE KLM Y ARUBA 


* K LM 
huisje. E 
aña aki 
| Aruba su 
monumento 
* € a s 
Ecury tin 


e privilegio di a wordo scogi 
pa wordo traha den version 
miniatura. 


“Segun cu nos ta sigui recupera di 
e crisis di Covid, nos ta orguyoso 
di e cifranan di e mercado 
turistico global y di e mercado 
Europeo. Cifranan di Hulanda 
particularmente ta na nivel mas 
halto compara cu na 2019. Esaki 
simplemente no lo por tabata 
posibel sin e sosten continuo y 
trahando den cooperacion cu 
KLM. A traves di e partnership cu 


KLM a construi hunto e mercado 
Europeo, cu averahe anual di 496 
desde periodo di 2011te 2021; 
Prome Minister Werver - Croes a 
splica. 


Arubata mantene e vision pa atrae 
bishitantenan di balor halto, y 
tambe pa recupera bishitantenan 
cu ya a bishita Aruba. Pero tambe 
pa ricibi bishitantenan nobo cu ta 
scoge Aruba pa disfruta di un isla 
sigur, beachnan di calidad halto, 
hospitalidad, hendenan amabel, 
atraccionnan, restaurantnan, 
maraviyanan natural y sigur 
servico di nivel halto. 

Mientras cu no ta facil pa sigura 
cu e calidad di experiencia cu ta 
duna na bishitantenan ta keda 
halto, Aruba ta sigui comprometi 
na progresa cada dia, door di 
stimula desaroyo  sostenibel 
pa henter e isla. Esaki ta un 
compromiso cu ta comparti cu 
KLM. 

Considerando esaki e ta un gran 


Diamars 11 October 2022 


momento pa reconoce y alabes 
ta orguyoso di dje, cu un cas y 
un famia cu tabata instrumental 
den Aruba su turismo y desaroyo 
di aviacion, a wordo scogi pa e di 
103 aniversario di KLM, Prome 
Minister a expresa. 


Prome Minister Wever - Croes a 
sigui bisa cu como mama y den 
nomber di mayornan na Aruba, 
ta gradici KLM pa conecta 
mayornan cu nan yiunan cu ta 
studia na Hulanda. ^E momento 
historico aki ta importante pa 
recorda nos di e balor di e relacion 
cu KLM y con hopi KLM ta 
significa pa nos dushi isla y asina 
relexiona riba con por mantene e 
relacion aki pa hopi afia mas." 


Por ultimo, den nomber di 
Gobierno di Aruba, Prome 
Minister hunto cu demas 


coleganan Minister, ta felicita 
henter team di KLM y deseanan 
hopi aña di bon cooperacion. 

Dia 11 di october ta recorda cu 


20 aña pasa a yega na un acuerdo 
na Italia pa loke ta e debenan 
di garantianan hotelero di 206 


SUO... 
Dia 11 di october ta recorda cu 20 ana pasa a logra 
soluciona e problema di e garantianan hotelero 


miyon dollar crea pa e gobierno di 
AVP durante 1986-1988. 

Hecho ta cu contra tur conseho di 
Banco Central, IMF, Pannell Kerr 
& Forster y World Bank pa no 
redobla e cantidad di cambernan 
di hotel y esaki debi na elimitacion 
di nos infrastuctura, Gabinete 
Henny Eman I a dicidi toch di 
duna garantianan den forma 
descabeya na e Mafianan Italiano 
(Spartaco Ghini) y esaki relaciona 
cu e tres proyectonan hotelero 
Beta, Ramada y Plantation 
cualnan tur a fracasa y laga den 
ruina atras. 


Reduccion di debe cu casi $100 
miyon 


E debe di 206 miyon dollar aki 
Gabinete Oduber a hereda na 
momento di drenta gobierno na 
final di 2001 y esaki a base di un 
sentencia di Corte Internacional 
na Den Haag y cual debe mester 
a ser paga inmediatamente 
(‘uitvoerbaar bij voorraad’) na e 
compania SACE. 

Tabata danki na e curashi 
y determinacion di nos ex- 
ministernan Nelson Oduber y 
Nilo Swaen, kendenan no a perde 
pa gana y cu urgencia a bay Italia, 
caminda nan a yega na un acuerdo 
cu SACE pa reduci e debe di 206 
miyon dollar te 110 miyon dollar 
y di cual 55 miyon dollar mester 


a wordo paga cash na maart 2003 
y e restante durante 15 aña largo 
na un suma di 5.1 miyon dollar pa 
afia y cual e ultimo pago a tuma 


BRIYANDO FUERTE * TRECIENDO CLARIDAD 

lugar dia 31 di maart 2018. Tur 
esaki debi na un  gobernacion 
iresponsabel di aventureronan, 
cu manera ex-Minister Hulandes 
Jan de Koning (dfm) a yega di 
declara, cu e garantianan a wordo 
regla door di ex-Premier Henny 
Eman ‘onder een kopje koffie’ cu 
e Italianonan. Ta fresco den nos 
memoria ainda con e ex Minister 
di Finanzas Tico Croes a declara 
e tempo ey cu e garantianan lo no 
costa Aruba nada y cu su persona 
lo lora manga di camisa y bay 
cu spada den man pa enfrenta e 
Italianonan. 


Aventuranan di mas grandi di 
siglo 

Cu firmamento di e acuerdo na 
Italia dia 11 di october 2002 a 
yega un fin tambe na loke ta bay 
den historia como e aventura di 
mas grandi di siglo pasa, esta 
e dealnan mafioso cu a wordo 
cera cu e Italianonan di parti di 
gobernantenan di AVP. Pero cu 
esaki e pesadiya no a termina 
ainda ya cu despues di e ultimo 
pago di e garantianan hotelero 
na maart 2018, entrante e mesun 
afia aki e pueblo a conoce un 
otro aventura di mas grandi di 
siglo, esta tur e debenan di e 
proyectonan PPP (Hospital, Green 
Corridor, Watty Vos Boulevard, 
MFAnan) cu mester ser paga na 
un suma di 85 miyon florin pa 
afia y durante 29 ana largo. Y tur 
e debenan nobo aki — fuera di e 
megadebe mes - a wordo crea pa 
e ruman chikito di Henny, esta 
Mike Eman y su partido AVP. 

Sin duda cu e ex-ministronan 
Nelson Oduber y Nilo Swaen a haci 
un tremendo trabao 20 afia pasa 
ya cu nan a logra trece solucion 
definitivo pa e  garantianan 
hotelero y a scapa Aruba di un 
pago di casi 100 miyon dollar na 
e Italianonan di SACE. 


Tipline: 585 9500 
e-mial: solodipueblo@gmail.com 

Bishita di intercambio na bienestar 


Hopi ta esnan cu kisas no 
ta conciente kico realidad 
ta bida di un piscado na 
momento cu e subi lama. 


E dificultad y retonan riba 
lama den mayoria caso 
ta dificil pa logra yega na 
algun kilo di pisca . Tin 
biaha e por ta faborabel 
y tin biaha e por ta uno 
menos faborabel tambe. 
Manera e piscadonan mes 
ta bisa *awe no tabata un 
bon dia”. Sin conta mes na 
otro retonan tambe cu ta 
existi. 

E ta conta pa esnan cu 
ta pisca den boto of na 
baranca. Semper ta keda e 
espacio pa duna atencion 


y mehoracion den e sector 
aki di pesca na Aruba. 

For di algun siman ta bin 
tatumando lugar diferente 
bishita. E bishitanan aki 
ta di minister sr. Ursell 
Arends cu ta encarga cu 
Sector di Pesca di Aruba 
cu ta bishita diferente pier 
y gruponan di piscado pa 
asina por scucha y dialoga 
riba e diferente tema 
y inkietud di mayoria 
piscado. Den transcurso 
di simannan ya caba a 
bishita varios gruponan 
di piscado y tambe e 
diferente pier rond Aruba. 
Tur esaki ta den cuadro 
di trece mehoracion den 


e sector di pesca aki na 
Aruba. Ainda tin mas 
grupo /piernan di piscado 
cu lo bai wordo bishita pa 
minister sr. Ursell Arends 
teniendo na cuenta cu su 
schedule bastante ocupa. 
Dado caso cu kisas tin 


piscadonan cu ainda no 
a wordo bishita por keda 
pendiente paso tur lo 
yega na nan turno. Por 
contact Departamento 
di Agricultura, Cria y 
Pesca Santa Rosa na e 
email adres cu ta info@ 


santarosa.aw pa asina 
manda nos bo informacion 
pa asina minister por 
hasi e bishita desea y 
intercambia di idea, 
puntonan di importancia 
y mehoracion pa e sector 
aki. 


GRAN APERTURA DI TIENDA: 
La Luz divina 


situa na Macuarima 178, banda di Nos Snacks 


Fecha: 1 October 2022 


Horario: 9.30am - 12pm / 2.orpm - 7.30pm 


Nos tin tur producto manera 
banos pa atrea dinero, amor, abre 
camino y mucho mas. 


Riegos pa negoshi, cas y personal. 
Tabacos, velones y mucho mas. 
Tambe tin servicio di consulta. 


Yama libremente na: 565-4010 

Fundacion Lanta Papiamento (FLP) 
cu elogio na Etty Toppenberg 


Heroe Arubiano cu a engrandece 
Papiamento rond mundo 


Etty Toppenberg, manera 
ta conoci, a nace den e 
bario di Companashi. 


Un persona cu a stima su 
dushi idioma Papiamento. 
Nos por corda con Etty 
tabata uza Papiamento na 
un forma creativo, dificil 
pa hopi musico. 


E tabatin e don pa, den un 
situacion peculiar, formula 
frase na Papiamento cu 
ta rima of cu tabata parti 
di un couplet, mientras e 
frase mester a sincronisa 
cu e melodia di su guitara. 
Masha poco musico por 
haci esaki. 


Pues, Etty tabata un gran 


cantante y compositor 
Arubiano cu gran talento 
musical. Semper cla pa, 
gratuitamente, comparti 
tur clase di cancion cu 
su hendenan, cu su bos 
maraviyoso, semper 
den harmonia cu e 
melodianan bunita di su 
guitara. Cu e forma con 
Etty y su Trio Huasteca 
tabata deleita publico, nan 
a gana hopi carifio y amor 
no solamente na Aruba, 
pero tambe rond mundo. 


Etty tabatin hopi amor 
pa idioma Papiamento. 
E tabata convenci di e 
balor di Papiamento. Casi 
tur su cancionnan el a 
compone na Papiamento. 
Etty su gran deseo pa 
mira orguyosamente con 
Papiamento ta planta su 
bandera den exterior, a 
bira realidad. 


Un di su canticanan hopi 
famoso, “Baile di Seu”, a 
biaha rond mundo. “Baile 
di Seu" ta na Papiamento y 
asina Etty a sa di exporta 
su idioma materno 
Papiamento y pone den 
estudio di musica y riba 
escenario rond mundo. 
Si, Etty tabata convenci 


cu un dia Aruba lo 
exporta y internacionalisa 
Papiamento. P'esey 
awe pueblo di Aruba y 
directiva di Fundacion 
Lanta Papiamento ta 
hopi orguyoso, cu Etty su 
composicion “Baile di Seu” 
ta e “Cantica di Planeta 
Tera” (“Earth Song”). 
Esaki kiermen, cu tur 
presentacion di e cantica 
aki den exterior mester 
ta canta y presenta den 
e idioma y presentacion 
original, loke ta conta 
tambe pa e movecion di e 
koor. Un cos fabuloso. 


Aruba ta sinti Etty su 
falta y Fundacion Lanta 
Papiamento ta masha 
gradecido pa loke Etty a 
haci pa Papiamento y cu 
el a exporta Papiamento 
rond mundo. 


Fundacion Lanta 
Papiamento, como 
un organisacion no 
gubernamental, ta 


considera Etty como un 
heroe y e ta motiva nos 
di directiva pa sigui lucha 
incansablemente pa un 
miho status y desaroyo 
continuo di nos dushi 
idioma Papiamento. 


Paga bo cuenta 
online ta facil 


Sea 


Y 
Abonnement 
of/Aviso L 


wa 
aa " 


line; 
WI 
k facil ee 


ES 


gne 


Pa hasi pago online pone nomber y adres na 
"Y cuenta di banco RBC Sunmax Printing 
wer account # 7700000100152447 

Inscripcion pa 21+ Toets na IPA 
ta cera 10 di october 2022 


Bo kier haci e estudio pa 
Maestro di Ensenansa 
Primario y no tin 
diploma sea di havo, vwo 
of mbo nivel 4 pero bo 
tin minimo 21 aña? Esaki 
ta bo oportunidad! Tur 
persona cu tin desde 1 di 
september 2023 minimo 
21 afia y cu kier haci un 
estudio na IPA pero no 
tin e diploma cu IPA ta 
exigi, ta bin na remarca 
pa haci e asina yama 21+ 
Toets. E 21+ Toets ta midi 
si un persona tin e nivel 
di havo cu ta necesario pa 
por studia na IPA. Tene 
na cuenta cu e 21+ Toets 
ta conta solamente pa e 
estudio inicial cu IPA ta 
ofrece 

durante aña 2023-2024, 
esta e estudio pa Maestro 
di Ensefiansa Primario. 


E 21+ Toets ta consisti di 
tres materia entre otro: 
Hulandes, Matematica 
y Hende y Comunidad. 
Tur informacion di e 
21+ Toets ta riba IPA su 
website. Bay na www. 
ipaaruba.com y click riba 
21+Toets. Akinan lo bo 
haya informacion tocante 
e contenido di e 21+Toets, 
e  preguntanan mas 
frecuente haci (FAQ) y e 
procedura di inscripcion. 
Banda di texto, tin 
diferente video cu ta 
contene informacion di 
21+ Toets. Ta sumamente 
importante pa bo mira tur 
e videonan p’asina bo tin 
e informacion completo y 
ta bon informa. Alabes pa 
botin suficiente tempo pa 
por prepara debidamente 


y asina engrandece bo 
chens pa pasa e 21+ Toets 
cu exito. 


Fecha importante 

E test di Hulandes y 
Matematica lo  tuma 
luga diasabra 26 di 
november 2022 y Hende 
y Comunidad diasabra 
3 di december 2022, na 
IPA. Si bo pasa e testnan 
aki cu exito, bo ta bin 
na remarca pa participa 
na e test di admision 
(beroepstest). E ultimo 
dia pa inscribi pa e 21+ 
Toets ta 10 di october 
2022. Despues di e fecha 
aki no tin posibilidad 
mas pa inscribi. 


: Y, 
BRIYANDO FUERTE * TRECIENDO CLARIDAD PMi 


Tipline: 585 9500 


e-mial: solodipueblo@gmail.com 


Inscripcion 

Tur persona cu ta 
interesa pa haci e 21+ 
Toets por inscribi online 
via e website di IPA www. 
ipaaruba.com Pa por 
inscribi mester cumpli cu 
e pago di AWG 80,- y pone 
como anexo un copia di 


FUNDACION VENERABLE 


e comprobante di pago 
den e formulario digital 
di inscripcion. Tene na 
cuenta cu e comprobante 
mester tin bo nomber 
riba dje, p'asina nos sa na 
ken e pago ta pertenece. 
Na final bo lo ricibi 
un confirmacion di bo 


inscripcion. 

Pa keda altanto di e 
ultimo desaroyonan di 
IPA bishita nos website 
www.ipaaruba.com y 
sigui nos riba e pagina 
di facebook Instituto 
Pedagogico Arubano. 


JOSE GREGORIO HERNANDEZ 


TANKI LEENDERT 128 


Ta invita 


Nos devotonan contruibuidor y pueblo di Aruba en 
general pa asisti na un Santo Sacrificio di MISA 
Na nos Mama Maria pa gradicie pa tur loke e a haci 


pa nos. 


DIA 
ORA 
LUGAR 


12 di october 2022 
7.0R DI ANOCHI 
SITIO DI ORACION 


Tambe nos ta den preparación pa nos novena na Beato 
Jose G Hernandez cu lo cuminsa dia 17 di october. 


Boso precensia ta altamente aprecia 

SULLO... 


LB E een eee Davia 11 October 2022 — 


Prome Minister Evelyn Wever-Croes: 
Durante e di 52 Asamblea General di organisacion pa estadonan Americano, OEA: 


META COMUN TA PA YEGA NA COOPERACION ENTRE 


REINO, ARUBA Y E PAISNAN AKI DEN REGION 


Durante e di 52 Asamblea 
General di organisacion 
pa estadonan Americano, 
OEA, cu a tuma luga 
siman pasa na Lima, Peru, 
a toca diferente tema na 
nivel di gobiernonan. 


NICARAGUA: 
Un tema cu sigur a haya 
atencion ta e tema di 


Nicaragua cu a kibra 
e relacion cu Reino 
Hulandes y a expulsa e 
Embahadora di Reino 
Hulandes di Nicaragua. 
Prome Minister a duna 
di conoce cu e decision 
aki di Nicaragua ta 
pasobra Hulanda a 


stop financiamento di e 
hospital na Nicaragua. E 


STICHTING WIYY 
BLOEDBAN K 


ARUBA 


motibo cu Hulanda a stop 
esaki ta pasobra Hulanda 
tabata kier pa Nicaragua 
traha mas riba respeta 
derechonan humano. 
Door cu Nicaragua no 
a sigui, Hulanda a stop 
financiamento di e hospital 
y Nicaragua di su banda 
a kibra unilateralmente 
e lasonan diplomatico 
cu Reino Hulandes. “Mi 
mester a trece e punto 
aki padilanti. Mi conoce 
e embahadora, mi tabata 
hunto cu ne na Honduras 
comienso di afia y mi 
no ta kere asina paisnan 
cu mester traha hunto, 
mester trata otro", Prome 
Minister a remarca. 


SURINAME: 

Durante su encuentro cu 
Canciyer di Suriname, 
Prome Minister a elabora 
riba nan  reunionnan 
hunto cu President di 


Suriname durante su 
ultimo biahe na New York 
2 siman pasa. E conclusion 
di e deliberacionnan ta 
pa traha hunto riba mas 
desaroyo. “Suriname tin 
hopi oportunidad y lo 
yuda nos den diversifica 
nos economia”. 


“E Asamblea General 
ta wordo bishita mas 
pa e canciyernan, 
esta  ministernan di 


relacionnan exterior y mi 
por a conbersa cu varios 
di nan y purba di yega 


na  cooperacion entre 
Reino, Aruba y e paisnan 
aki. Mi ta contento y 
hopi satisfecho di tur e 
reunionnan cu a tuma 
luga y e encuentronan 
unda mi tawata invita 
como orador como Prome 
Minister y representa 
Reino Hulandes. 

Lasonan a wordo estrecha 
aun mas y lo sigui den 
deliberacion pa ehecuta 
proposicionnan treci 
dilanti', Prome Minister 
Evelyn Wever-Croes a 
duna di conoce. 


PUEBLO A HANA SU 


eal o 
N @ 585-9500 


po 


| f PEN BEK 


Pa kualkier informacion | 
solodipueblo@gmail.com 

REPRESENTANTENAN DI 
PROLINE BASEBALL A REUNI CU 
MINISTER ENDY CROES 


Un Campeonato cu ta 
encera 40 weganan di 
18 plus den deporte di 
baseball 
Oranjestad: 
Recientemente 
representantenan di 
Proline Baseball, sr 
Kevin James y sr Eric 
Mohamed, a reuni cu 
Minister Endy Croes, 
aserca di un proyecto pa 
cu deporte di baseball. Un 
Campeonato cu na unda 
4 team lo participa y lo 
hunga alredor di 40 wega 
pa categoria di 18 plus. 


E cuatro team nan 
participando na 
campeonato aki di 
Proline Baseball ta 
Panters,Tigers, Lions y 
Jaguars. Un campeonato 
cu ta bai tin un duracion 
di alrededor di seis 
siman y cu ta brinda tur 


e muchanan cu ta hunga 
baseball na USA den 
nan “off season” un bon 
oportunidad pa hunga cu 
un di e cuatro team nan 
aki y otro ta peloteronan 
cu no a alcansa seleccion 
di Hulanda “world classic 
baseball” cuta peloteronan 
cu lo forma parti hunto cu 
nos localnan den e cuater 
ekiponan aki y purba di e 
forma aki hiba deporte di 
baseball na un mentalidad 
mas profecional hungando 
diferente wega contra 
otro. 


Esaki sigur ta un gran 
inicio, nan tin tur 
uniforms ta cla cu Kevin 
James mes a patronisa, 
nan lo ricibi tambe nan 
warmup shirt full riba 
nivel profecional cu locual 
organisadornan kier 
logra cu e campeonato 


aki. Organisadornan a 
aserca Gobierno/Lotto pa 
Deporte pa yuda sostene e 
proyecto aki cu terenonan 
pa cada wega, umpires 
y gastonan cu nan lo por 
tin. 


Nan ta den conversacion 


cu tur stakeholders y 
pronto nos lo tende mas di 
e Campeonato di Proline 
baseball cu lo duna inicio 
na november proximo cu 
nos profecionalnan cu ta 
den "off season" y esnan 
cu ta hungando bala na 
merca, Hulanda etc. 


Minister di Ensefiansa 
sigur ta cla pa yuda y 
sostene e proyecto aki 
pa Deporte y alabes ta 
desea organisadornan 
hopi exito cu disciplina, 
deseo, dedicacion y 
determinacion ta logra. 


Exitoso prome cumbre presencial pa 
Caribbean Shark Coalition 


Caribbean Shark Coalition (CSC) a reuni pa su 
prome cumbre presencial na St. Maarten di dia 
12 pa dia 16 di september di aña 2022. E tayer a 
reuni stakeholder di 14 diferente pais pa brinda 
capacitacion den veld y duna apoyo na meta 
riba termino largo di creacion di capacidad pa 
ciencia y conservacion di tiburon y manta den 
region di Gran Caribe. 

Dentro di Caribe proteccion di tiburon y 
manta ta varia di un isla pa otro. Hasts na e 
islanan cu a establece santuario di tiburon of 
medida di proteccion di tiburon, te ainda tin 
gap significativo den educacion, divulgacion y 
cumplimento. 


Den un intento pa construi un red mas uni 
pa conservacion di tiburon y manta, CSC a 
reuni persona di 14 diferente pais di region 
di Gran Caribe pa comparti detaye di nan 
desafionan y exitonan particular, y pa brinda 
capacitacion tocante con pa planea y ehecuta 
adecuadamente proyecto di conservacion di 
tiburon na nan pais di origen den futuro. CSC 
a wordo cofundado door di Dutch Caribbean 
Nature Alliance (DCNA) y Beneath the 
Waves (BTW)na aña 2020 como reaccion 


na e yamadanan internacional pa mehora e 
esfuersonan colaborativo di conservacion di 
tiburon y manta den region di Gran Caribe. 
Capacitacion den veld 

Den cooperacion cu Nature Foundation 
St. Maarten, SXM Divers y Aquamania, e 
participantenan a pasa dos dia sifiando con 
pa implementa stacion di Baited Remote 
Underwater Video (BRUV) pa monitoreo no 
invasivo di habitat y especie. E participantenan 
a siña con pa implementa y busca BRUV, 
tecnica uniforme di recoleccion y registro di 
dato, y nan a discuti metodo y implementacion 
di e aparatonan den futuro proyecto. 

E participantenan tambe a ricibi capacitacion 
practico pa etiketa y manipula corectamente 
tres sorto di tiburon, incluyendo tiburon tiger, 
tiburon di rif di Caribe y tiburon nanishi preto. 
E habilidadnan aki a inclui con pa configura 
un drum line, con pa proteha y libra un tiburon 
na un manera sigur, metodo standard pa 
midimento, aplicacion di etiketa di transport 
integra y visual y pasivo y con pa tuma muestra 
biologico, djis pa menciona algun. 

Tayer 

Den combinacion cu e parte di campo, e 


participantenan tambe a asisti na un tayer di 
un dia completo pa revisa e metodologia utilisa 
den e campo y, loke ta mas importante, nan a 
sifía con pa pone e datonan aki den accion. Dr. 
Oliver Shipley, cientifico investigado senior di 
BTW, a brinda informacion clave pa analisis y 
visualizacion di dato adecuado, importante pa 
conecta ciencia, maneho y publico en general. 
Tadzio Bervoets, exdirector di DCNA, a dirigi 
un combersacion di mesa redonda tocante 
e cantidad di desafio cu e tiburonnan (y 
conservacion marino en general) ta confronta 
den henter Gran Caribe, y a invita cada 
participante pa brinda informacion personal 
tocante con su organisacion individual ta 
combati e desafionan aki. 

Futuro Conservacion 

Creacion di colaboracion den henter e region 
di Caribe ta funciona pa mehora comunicacion 
entre e islanan y desaroya capacidad local, 
mientras cu tambe e ta duna un comprension 
mas profundo di conservacion y proteccion 
marino den su totalidad. 

E conexion realisa durante e tayer aki lo yuda 
influi y duna forma na proyecto di tiburon y 
manta den futuro. 

San Francisco di Asis 


Giovanni di Pietro Bernardone 
e mistico Italiano, a nace na Asis 
Su tata trahando cu Francia 
Francisco a dicidi di yam'e 


Un ser simpel y humilde e tabata 
cun senciyes grandi di curason 
Locamente enamora di Cristo 
y di su Evangelio e tabata 


Un bida mundano el a hiba 
den su añanan di hubentud 
M’a durante guera entre dos ciudad 
den prison el a hay'un enfermedad 


Di e tempo ey, su interes a bay 
n'e cuido di enfermo- y leprosonan 
Pa amor el a bandona tur rikesa 
cas, cuminda, famia y orguyo 


E don di predica sigur e tabatin 
e tabata papia masha hopi mes 
Specialmente cu tur e parhanan 
cu tabata warda nan bendicion 


Un biaha resando intensamente 
stigma el a ricibi na man, pia, custia 
Indigno el a sinti su mes di ta carga 

e sefialnan di pasion di Cristo 


Ta na honor di ‘il poverello d'Assisi 

e prome Santo Papa Latino na Roma 

un Papa yen di simplesa y humildad 
a scoge pa su nomber papal, Francisco! 


Cu amor dedica n'e parokia di Playa 
y na mi tata Francisco e.f.m. 


Marva J. Solagnier-Marquez 
october 2022 

PRONOSTICO DI TEMPO VALIDO TE DIAMARS 11 DI OKTOBER 2022, 18:00 ORA 


TEMPO: 
AWE ANOCHI: PARCIALMENTE NUBLA Y GENERALMENTE SECO 
DEN MARDUGA Y MAYAN: PARCIALMENTE TE HOPI NUBLA CU 
UN AWACERO BREVE 


TEMPERATURA MAXIMO 32 GRADO CELSIUS 
TEMPERATURA MINIMO 26 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 33 PA 38 GRADO CELSIUS 
UVINDEX: 11 


BAHADA DI SOLO : 6:24 PM 
- . SUBIDADI SOLO : 6:29 AM. 


BIENTO: MODERA FOR DI DIRECCIC 
FORSA 3 TE 4 (12 TE 30 KM/O 

DURANTE DIA, BASTA FUERTE TE POSIBLI 
FORSA 5 TE 6 (31 TE 50 K^ 


DURANTE PROXIMO 24 ORA cÜ 
PA LAMPER CU STRE 


CONDICIONAN MARITIMO/ ESTADO DI LAMA: 
NA PARTINAN PROTEJE DI COSTA: LEVE 
NA PARTINAN ZUID: TRANKIL TE MODERA 
NA PARTINAN OOST TE NOORDWEST DI COSTA: 
GENERALMENTE MODERA 


AVISO/ ALERTA: 
OPERADORNAN DI BOTO CHIKITO MESTER BAI CU CAUTELA 
RIBA LAMA HABRI Y PARTI OOST TE NOORDWEST 
DI COSTA. 


FENOMENONAN SPECIAL: 
NINGUN 


TEMPO TROPICAL SIGNIFICANTE: 
NINGUN 


POTENCIAL DI AWACERO PA PROXIMO 24 ORA: 
1MM; LOCALMENTE ESAKI POR VARIA. 


REGISTRACION DI TEMPERATURA (GRADO CELSIUS) Y 
AWACERO (MM) DEN ULTIMO 24 ORA (8'AM PA 8'AM): 


AIRPORT : MAX 30 / MIN 26 / 0.0 MM 
WESTPUNT: MAX 31 / MIN 27 / 0.0 MM 
STA ROSA: MAX 31 / MIN 27 / 0.0 MM 


PRONOSTICO DI TEMPO PA PROXIMO 3 DIANAN: 
PARCIALMENTE NUBLA CU UN AWACERO BREVE. 
BIENTO LO TA FOR DI DIRECCION OOST TE OOST-ZUIDOOST 
MODERA TE BASTA FUERTE; TEMPERATURA (GRADO CELSIUS) 
MAX / MIN LO TA: 32 / 26 

Tayer di Teatro y Balle Gratis 
Na Bario di Piedra Plat 


E siman aki dia 13 di 
oktober 2022, lo cuminsa 
cu lesnan di actuacion y 
baile na Fundacion Centro 
Famia Piedra Plat. Esaki 


ai mic 


uan 


ta un proyecto di Ateliers 
'89 Punto di Beyas Arte 
Aruba financia pa CEDE 
Aruba. E proyecto aki ta 
"Arte den Bario" unda 


ta purba trese Arte mas 
serca di nos muchanan y 
hobennan. 


E lesnan lo wordo duna 
riba diamars y diahuebs 
for di 4 - 6 pm na 
Fundacion Centro Famia 
Piedra Plat, cu ta ceda 
net banda di Compleho 
Deportivo Franklyn 
Barefio. 


E proyecto aki tin un 
duracion di un luna 
unda e muchanan y 
hobennan lo presenta un 
obra di Teatro combina 
cu baile. Tur e lesnan 


aki ta completamente 
gratis danki na e sosten 
di Ateliers ‘89 Punto di 
Beyas Arte Aruba y CEDE 
Aruba. 


Den e lesnan aki nan 
lo haya e tecnica di 
actuacion, di baile y tambe 
nan lo prepara hunto cu 
e docente Sr. Ferdinand 
Franca riba un obra. 


E intencion ta pa saca tur 
e talento y creatividad di 
nos hobennan pa asina 
crea algo hunto. Nan 
mes lo bin cu e nomber 
di e obra, e contenido y 

claro na final con nan lo 
presente pa publico en 
general. 


Si bo ta un mucha of 
hoben y bo kier participa? 
Por yama na e siguiente 
numbernan: 5855544/ 
7309696/ 6995545. 
Tambe por manda un 
email na: 
centrofamiappQ gmail. 
com 


Bin disfruta di e tremendo 
lesnan di actuacion y baile 
y sifia hopi mes. No perde 
e oportunidad aki! 

Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 


Resultado : Sorteo 10 Oct 2022 Merdia 

Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 
Resultado : Sorteo 07 Oct 2022 Merdia 


Sorteo # 3702 


2973 


Proximo Jackpot 


180.000,- 


G 


Sorteo # 3702 


0780 
_ 
Sorteo #1758 ^ | 


2917 


x Afi. 500,00 
x Afl 50.00 


Sorteo # 576 


| 483 | 
= as 


ATENCION CLIENTENAN He 
CU TIN CACHO BRABO «23. 


Ta sosode regularmente cu empleadonan ta wordo ataca pa cachonan 
brabo den cura ora di tuma meter. WEB ta pone seguridad di su 
empleadonan na prome luga. Consecuentemente, si WEB no por tuma 
meterstand di awa y coriente pa motibo di cacho brabo den cura, e ora lo no 
tuma meterstand. 


Na su lugar lo calcula e meterstand, basa riba consumo anterior of 
averahe di e cliente. Cliente ta core e riesgo e ora ey cu ta haya un cobransa 
cu no ta corecto y cu lo haya un ‘naheffing’ despues. Ta pidi cliente pa tuma 
bon nota di esaki. 


Un solucion lo por ta pa laga WEB realoca (gratis) e meternan di awa, pa asina 
e meternan na tur momento ta accesibel pa nos empleadonan. Si ta desea di 
haci esaki, por tuma contacto cu nos Call Center via 280-4600 pa traha un 
Cita. Pa lo cual ta meter di coriente, ta pidi pa tuma contacto cu ELMAR pa un 
solucion. 


Articulo 4.2 di WEB su ‘Condicionnan pa Suministro di Awa di Bebe 
na Aruba' ta stipula cu un meter di awa mester keda bon accesibel 
na tur momento. No por tin obstruccionnan manera yerbe, basura of 
cacho den bisindario di e meter. 


WEB  Balashi 76, Aruba | T.280 4600 
= WEB Aruba Chat: (1) 525-4600 | www.webaruba.com 

Servicio na Comunidad 


Brandweer 

Polis 

Polis Oranjestad 
Polis San Nicolas 
Polis Santa Cruz 
Polis Shaba 
Tiplijn 


Ambulance San Nicolas 
Ambulance Sasaki 
Ambulance Wayaca 


Horacio Oduber Hospital 
Centro Medico San Nic. 
SVB AO Ziekmelding 


Servicio nan 

Elmar storingdienst 

Web storingdienst 

Setar storingdienst 
Digicel 

Reina Beatrix INT Airport 
Serlimar 

Arugas 

Guarda nos costa 


Aurora Funeral Home 
Royal Funeral Home 
Ad Patres Funeral Home 


The Olive trees Funeral Home 


Fundacion 

Rode Kruis 

Fada 

Fundacion Respetami 
Fundacion Guiami 
Muhe den dificultad 
Telefoon pa hubentud 
Centro Kibrahacha 
Stichting Bloedbank 
Mary Joan Fundation 


911 
100 
102 
104 
105 
107 
11141 


584-5050 
582-5573 
582-1234 


527-4000 
524-8833 
527-2782 


523-7147 
525-4600 
117 

145 
524-2424 
584-5080 
585-1198 
913 


588-6699 
586-4444 
584-2299 
582-0000 


582-2219 
583-2999 
582-4433 
587-1677 
583-5400 
131 
588-3131 
587-0002 
588-9999 


Un feliz siman yena di bendicion 
, gracia y amor di Dios 


"E generacion aki ta malvado; nan ta busca un señal”. (Lucas11, 29) 


Rumannan, pidi un milager cu ta expresa y hustifica autoridad di 
Hesus 
ta un actitud di poco fe. Fe den Dios Su Palabra no ta cos cu nos tin 
di nos mes. No, eta un don di Dios cu nos mester pidi Iglesia y e ta 
wordo regala gratis. Fe ta progresivo y mester crece y desaroya tur 
dia. Mi no por bisa cu mi tin fe; pues mi ta cla! E tiki fe cu bo tin, 
bo mester way'e tur momento pa e candela no paga. Pa no sosode 
manera 
ta scirbi otro caminda den Bijbel; Hasta e tiki cu bo tin lo wordo 
kita for di bo. Rumannan aki catisashi tambe ta hopi importante. Den 
centro di cada proceso di catisashi tin un encuentro bibo cu Hesus. 
Consecuentemente, e obhetivo definitivamente di catisashi ta di no 
solamente pone hende den contacto, pero den comunion, den 
intimidad cu 
Cristo-Hesus. Catisashi, e proceso aki ta "pa bida largo”, for di 
nacemento te na fin di nos bida. Tuma nota cu aki no ta papia di 
muchanan. E ta pa tur adulto, pa termino largo den lapso di henter bo 
bida. 


Oracion: Sefior Hesus, haci mi fe mas grandi. 
Amen. 


LEY CU TA LIMITA UZO 
DI PRODUCTOMAN DI 


TABACO 


PROTEHANDO ^ 


SALUD 


PUBLICO 


Ta prohibi pa bende of duna 
productonan di tabaco na 
personanan bou di 21 ana 


2 pva 

Minister Glenbert Croes lo reuni cu 
Gobierno di Ecuador y Petro Ecuador pa 
haya mihor prijs di fuel oil 


Dialuna mainta, Minister 
Glenbert Croes a informa cu e ta 
saliendo pa Ecuador pa reuni cu 
e Gobierno y tambe e compania 
di estado, Petro Ecuador, den e 
lucha pa busca fuel oil pa WEB 
na prijs preferencial pa asina por 
reduci e costo di prijs di awa y 
coriente. 


Ya caba ora cu Minister Croes 
tabata na Merca, el'a reuni cu e 
embahada di Ecuador riba e tema 
aki. 


Djey a sigui haci tur e preparacion 
riba nivel di relacion exterior, pa 
asina por coordina e viahe pa 
Ecuador. 


E intencion ta cu lo por haya fuel 
oil na prijs mas economico for di 
Gobierno di Ecuador y asina WEB 
por baha prijs di awa y coriente. 


Den e mission pa Ecuador, 
Minister Glenbert Croes lo wordo 
acompana pa Sr. Eddy Briesen, 
kende ta presidente di bestuur di 


RDA. 


Recibonan di Web y Elmar tin atencion di 
Gobierno; Aumento no por ta mas cu 24% 
pa e mes un cantidad di uso 


Minister Glenbert Croes a bisa cu e 
recibonan di WEB y ELMAR tin su atencion. 
Mesora cu a bini reclamo cu prijsnan a subi 
cu 100%,  el'a tuma contacto cu Utilities y 
WEB unda a pidi nan pa atende esaki. E 
prijsnan pa e mes un uso, no por a subi mas 
cu 2496. Sinemabargo lo mester haci tur lo 


Minister Rocco Tjon: 


posibel pa baha e prijs di awa y coriente y 
pesey mes ta buscando prijs di fuel oil mas 
barata na Ecuador. 


Via Venezuela y Colombia tambe lo por 
busca, y esey ta den tramite actualmente. 


REUNION CU PERSONAL DI KIA DEN CUADRO DI 
PROYECTO DI “TWINNING” 


- Dialuna mainta, Minister di Husticia y 
Asuntonan Social Sr. Rocco Tjon a reuni 
cu e personal di KIA cu ta forma parti di e 
proyecto di “uitwisseling”, pues e proyecto di 
“twinning” den cooperacion cu Boneiro. 


E meta di e proyecto aki ta pa coleganan 
por experiencia con ta duna contenido na e 
trabounan den un otro instituto coreccional 
den reino. Un proyecto cu a wordo aproba 
den e “Justitieel Vierlanden Overleg" cual 
ta enfoca riba entre otro metodonan pa 
laga detenidonan re-integra pa resocialisa 
exitosamente. 


Segun e mandatario, e ta hopi satisfecho di a 
wak con motiva e personal ta, y cu nan mes 

a presenta diferente proposicionnan pa cu 
introduccion di esakinan na KIA. Un ehempel 


di esaki ta pa amplia e programa di dia, pa 
asina por yega na un programa di dia mucho 
mas amplio den cual ta enfoca riba 
actividadnan, deporte, arte, opleidingen pero 
tambe "groepsbehandeling". Banda di esaki, 
pa loke ta trata e “bejegening” di e clientenan 
y 

detenidodnan, nan ta wak e necesidad tambe 
pa introduci e parti di “observa y raporta". 
Esaki ta a base di un otro proyecto cu ta 
andando, cual ta e ^prisoners administration 
system" cu dentro di poco tambe lo keda cla. 


A bin cu un idea tambe pa introduci 


momentonan di combersacion cu e detenido, 
caminda cada detenido lo tin un mentor. 


Ademas di esaki, a papia tambe riba 


mehoracion di calidad, di cual siman pasa 
Ministerio di Husticia y Asuntonan Social a 
reuni cu leiding di KIA. Esaki, specificamente 
paintroduci un *zorg module" pa cu personal y 
tambe un “on thejob” training den cooperacion 
cu Respaldo pa loke ta e clientenan cu tin 
mester di ayudo forensico. 


Por ultimo, a papia tambe pa introduci un buki 
di programa, pa di e forma aki e programa di 
dia por wordo structura miho y asina percura 
cu tin continuidad pa cu esaki. 


En total, 20 

personal di KIA a forma parti di e proyecto di 
"twinning" y esaki lo cuminsa riba e 

"interne begeleidingsafdeling" y despues e lo 
wordo amplia pa cu e “jeugdafedeling”. 

Hendrik Tevreden: 


latanan ta 
importante 


Manera mi a cuminsa cu 
e prome edicion, awor 
mi tin di sigui despues di 
tanto tremendo reaccion 
cu mi a ricibi. Masha 
danki pa lesa, cana y biba 
cu mi, un topico asina 
interesante, pero cu ta 
wordo lubida hopi biaha. 
Mi kier invita bo pa lesa 
parti 2 di mi serie, y laga 
mi sa kico bo ta pensa o 
sinti. Ami hunto cu bo por 
haci e topico aki uno mas 
habri y por contribui na 
crea tatanan mas activo 
den bida di nan yiunan. 


Tatanan nos a yega di 
tende e dicho di, “Mama 
ta un so tin.” Pero di 
tata nos a yega di tende, 
"tanto bal bo tey o lagi 
tey.” E realidad ta, cu 
tata ta importante! Y 
no ta pasobra cu nos 
kier hunga importante, 
pero ta  pasobra cu 
humanidad, spiritualidad 
y sciencia tur ta confirma 
esaki. Desde mi infancia 
mi a mira hende homber 
'struggle tur rond di 
mi. Entre nan mi tata 
biologico, e hende homber 
cu mas mi ta stima riba 
henter e planeta aki. Mi 
tata tawata ‘struggle’ cu 
alcoholismo, e problema 
cu a horta gran parti di 
nos mihor ananan di 
bida hunto. Asina mes 
mi amor p'e como su yiu 
ta uno cu no por wordo 
cambia apesar di tur 
su struggle. E rason cu 
mi ta papia asina habri 
di mi sentimentonan ta 
pasobra mi tin confiansa 
cu esnan cu ta lesa y sigui 
e edicionnan special aki 
por identifica nan mes o 
comparti'e cu un persona 
cu tambe mester di atende 
cu e topiconan aki y ken 
sa, cu nan lo por haya un 
ayudo o busca ayudo pa 
motibo di e relatonan aki. 


Tatanan ta hunga un rol 
importante den nos bida 
en general. Cada un di 
nos tin un historia sea 
bon o menos bon cu nos 
tata. Nos a siña o a keda 
sin siña hopi cos den 
nos infancia pa motibo 
di nos tata. Hopi cos cu 
nos a logra sifia di nos 
tata, hopi bes nan tambe 
a sifve sea di nan tata o 
un otro figura masculino 
den nan bida. P'esey ta 
importante pa enfatisa 
na tur tata: bo famia tin 
mester pa bo ta presente, 
atento y consecuente den 
nan bida. 


Segun estudio haci na 
Merca  (U.S. Census 
Bureau), 18.4 miyon di 
mucha, esta 1 di cada 
4 mucha, ta biba sin 
nan tata biologico, o 
adoptivo den nan cas. 
Lamentablemente, e 
muchanan cu ta crece 
den situacionnan asina 


aki ta enfrenta hopi 
reto. Ta prueba cu 
mas probablemente e 


muchanan aki lo enfrenta 
retonan financiero y 
cu nan lo drop out di 
scol. Tambe ta prueba 
cu mucha hombernan 
cu ta sali di hogarnan 
sin tata o un figura 
masculino den cas, tin 
mas probabilidad di ta 
involucra den crimennan 
violento, mientras cu e 
mucha  muhernan tin 
mas probabilidad di sali 
na estado ora cu nan ta 
teenager. Impactante ta 
cu e estudio aki haci na 
Merca ta mustra cu 71 96 
di tur dropouts di scolnan 
secundario ta muchanan 
cu ta sali di casnan unda 
tata ta ausente. 85 % di 
tur hobennan den prison 
ta sali di casnan unda 
tata ta ausente. Y 70 96 di 


hobennan cu ta comete 
suicidio ta sosode den un 
cas unda cu no tin tata 
presente (U.S. Census 
Bureau 2021). 


E presencia di un tata for 
di tempran den bida di 
un mucha ta importante 
y mihor pa e mucha. 
Naturalmente esaki ta 
encera e presencia fisico 


pero mas importante 
tambe e presencia 
emocional. Pasobra 
tin hopi bes unda cu 
tata ta fisicamente 


presente den cas, pero 
emocionalmente ausente. 
Den situacionnan asina 
e muchanan ta sufri e 
consecuencia ora cu nan 
tata no ta interactua cu 
nan. Di otro banda, den 
casnan unda tin tatanan 
cu ta emocionalmenmte 
presente, e muchanan 
ta prospera ora cu 
tatanan ta presente y ta 
involucra cu nan. Pues 
investigacionnan ta 
subraya con importante 
tatanan ta den bida di 


nan yiu y pero mas aun 
tatanan cu ta involucra 
nan mes cu nan yiunan 
ariba nivel emocional, 
kiermen cu ta papia, 
scucha y comparti 
momentonan cu nan 
yiunan. Esaki lo mester 
sirbi di motivacion 
pa nos como tatanan 
involucra mucho mas cu 
nos yiunan. Papia cu nan, 
scuchanan y consehanan. 


E realidad ta cu e no ta 
facil tur ora pa ta tata. 
E ta un trabou pisa y 
responsabel. Hasta 
cu si nos ta haci nos 

esfuerso pa ta presente y 
consistente lo tin dianan 
cu nos lo struggle. Nos lo 
sinti cu nos no ta haciendo 
suficiente pa nos yiunan 
sea emocional o spiritual. 
O tin bes hasta nos por 
sinti cu nos ta mal tata. 
E realidad ta cu ningun 
tata no ta perfecto, ni lo 
bira tampoco, pero si nos 
esforsa nos mes pa tin 
un rol activo y positivo 
den bida di nos yiu(nan) 
nos lo mira e cambionan 
positivo cu nos lo haci 
den bida di nos yiunan 
pero tambe den nos mes 
bida como tata. 


SAG. 

FORTALEZA PA FAMIA 
Scirbi pa Pastor Marcel Balootje. 
ESUN CU TA CANA CU CRISTO 
HESUS LO NO DWAAL. 


ta e 


Hesus a bisa Ami 
caminda y e berdad y e 
bida,ni un hende no ta bini 
serca e Tata si no pa medio 
di Mi. 


Eenemigota pone hopi hende 
dwaal, y nan ta kere cu nan ta 
riba e caminda corecto, pero 
nan a wordo engaña sin cu 
nan sa, pasobra nan kier kier 
haci dos cos, sirbi Cristo y 
entretene e mundo. 

Mescla tur clase di amistad 
den otro, drenta yugo 
desigual, purba complace 
cu tur hende,bira activo den 
cosnan cu no ta di Dios, y 
keto bay ta pretende cu Dios 
ta na prome lugar. 

Amistad cu mundo ta 
enemistad cu Dios, Pasobra 
e mente fiha riba e carni ta 
morto, ma e mente fiha riba 
e Spirito ta bida y pas. 


No ta existi un evangelio 
moderno, pasobra e palabra 
di Dios no ta cambia, e ta e 
presencia di Dios. 


Percura pa boso mes y pa 
henter e tou, mey mey di cual 
Spirito Santo a pone boso 
como wardado, pa pastoria 


e iglesia di Dios, cual E 
cumpra cu su propio sanger. 
( Hechonan 20;28). 


Esun cu haci hustonan dwaal 
bay den mal caminda,lo 
cay den su mes buraco, ma 
e perfectonan lo hereda un 
bon herencia ( Proverbionan 
28:10) 


Awendia nos mester ta atento 
cu nos yuinan, pasobra e 
mundo aki tin su agentenan 
cuta canata dwaal hubentud, 
y hopi di nan ta persona elite, 
influenciador, casi intocabel, 
y nan no sa cu e diabel ta uza 
nan. 


Menciona nomber di Dios 
solamente no ta suficiente, 
importante ta biba pa Sefior. 
Siun persona ta bezig cu Dios 
y tambe e ta bezig cu idolatria 
e persona aki a dwaal. 


Cristo Hesus ta tur cos pa 
nos, pasobra ta solamente 
Hesus a muri na cruz pa nos, 
E a paga pa nos picanan, 
e libra nos di bay fierno, 
awel ta solamente na Cristo 
Hesus nos mester dirigi tur 


alabansa y den Su nomber 
tur oracion mester wordo 
dirigi, na Tata Todopoderoso, 
pa nos haña yudansa. 


Notatur momento un profeta 
falso ta un religioso, pasobra 
e diabel ta cana rond manera 
leon buscando ken devora, 
pero e ta un hende cu tin e 
capacidad diabolico, pa aleha 
un hende for di caminda di 
Dios, cu placa , poder, y hopi 
mentira, e por laba cerebro 
di un hende y usa e persona 
su ambicion pa hacie bira 
un esclavo di dje, presenta 
aliansa falso, amistad putri y 
asina domina e persona. 


E cosnan aki mi ta scirbi 
boso tocante di esun cu ta 
trata di ganja boso. Yuinan 
chikito no laga ni un hende 
gafia boso,esun cu ta practica 
husticia ta husto mescos 
cu E ta husto. Esun cu ta 
practica pica ta di diabel, 
pasobra diabel a haci pica for 
di principio.Y e yiu di Dios 
a parece pa e proposito aki , 
pa E destrrui e obranan di e 
diabel.(1 Juan 2:26 +1 Juan 
3:7 -9). 


Dios ta yama nos pa trece 
tur esnan cu a dwaal,y cohe 
caminda robes, bek riba e 
caminda di Dios. 

Nos mester ranca nan saca 
for di man di e enemigo, pa 
asina nan por wordo libra for 
di e mundo di scuridad. 


No ta den droga y alcohol 
solamente hende por dwaal, 
pero tambe den tur clase 
di inmoralidad, den cosnan 
cu ta parce alegre y bunita, 
pero tras di nan nos ta bezig 
destruyendo otro y nos mes. 


Dios ta yamando su pueblo. 


PUEBLO A HANA SU 
^ PEN BEK 


Pa kualkier informacion 
soltpetoggnal com 


f 
^ 
NI 


INVITACION TRIDIUM Y FIESTA 105 
ANIVERSARIO ULTIMO APARICION 
BIRGEN MARIA NA FATIMA CELEBRA NA 
PAROKIA BIRGEN DI FATIMA DAKOTA 


Den nomber di Rev. Pastoor Jozef Pelc y Rev. Diacono 
Michael Nicolaas ta invita tur deboto, parokiano y 
pueblo di Aruba en general pa asisti na e Tridium 

y Fiesta na honor di 105 Aniversario di e ultimo 
Aparicion di Birgen Maria na Fatima. 


Tridium ta cuminsa dialuna 10 october y ta sigui 
diamars 11 y diaranson 12 pa 6.15 pm sigui pa Santo 
Sacrificio di Misa pa 7'or p.m. 


Fiesta na honor di 105 Aniversario di ultimo Aparicion 
di Birgen Maria na Fatima ta diahuebs 13 di october 
cuminsando cu Santo Rosario pa 5.50 p.m. sigui pa un 
Santo Sacrificio di misa Solem pa 6'or y 30 p.m. POR 


FABOR TUMA BON NOTA CU SANTO SACRIFICIO DI 
MISA SOLEM TA PA 6.30 ATARDI. 


Tin bela na benta tur dia prome y despues di S.S. di 
Misa. 


Belanan lo wordo cendi prome cu entrada di Birgen di 
Fatima y lo wordo bendiciona durante S.S. di Misa. 


Pa 7.45 PM despues di S.S. di Misa lo tin Homenahe na 
La Birgen di Fatima dilanti di misa riba kerkplein. 


Laga nos tur uni den oracion pa alcansa paz na mundo 
y fin di guera y asina haci Birgen Maria felis!! 


Dedico esta poesia a Mi Madre Querida 
Dona Esperanza Farrayans de Britten 
que hoy el dia 9 de octubre 2022 cumple 
27 anos que fue a vivir en el Paraiso Eterno. 

9 de Octubre 1995. 


" VIVIR SIN MORIR ." 


Hoy estoy muy agradecida 
A Papa Dios por dar la vida 
Agradezco por el consuelo 
Ver mi madre tomar vuelo. 
9 de octubre de 1995 mire 
El rostro sutil de mi madre 
Dormida en ese ataud frio 
Sin poder ver el dolor mio. 
Cuantas falta mi hace hoy 
Aveces siento que no doy 
En el momento de actuar 
Viene en mi mente luchar. 
En el mundo hay perjuicio 
Que mi madre en su oficio 
Dio muestra de humildad 
Para tener paz y felicidad. 
Gracias a Dios por la dicha 
De haber tenido en mucha 
Una Madre tan maravilloso 
Que vive en mi silencioso. 


COMO TU DICHO DE SIEMPRE: 
VIVIR CON DIOS ES VIVIR EN PAZ. 


Autor : Omaira I.Rodriguez-Britten 

Happy Halloween, "El secreto del cambio es 
Crossword enfocar toda tu energía, 
n no en luchar contra lo viejo, 
si no en construir lo nuevo." 
Socrates 


Across 

2. Place for Ghosts is the? 

3. hoot hoot 

5. scary animal that can change into a person? 
6. main popular pie on Halloween 

9. the Count ? 

ii. Stories 

13. it swallowed the canary. 

15. what hates garlic? 

16. what you need to wear during Halloween? 
18. getting pulled in a ? 


Down 

1. October 31st 

4. drive around trick-or-treating with a? 

7. flying on her broom across the sky 

8. A vampire can also fly by turning into a 

10. trick-or-treating with friends get you a lot of these 
12. what is the incey wincey? 

14. what a spider makes is a? 

17. or Treat? 

Durante e di 52 Asamblea General di organisacion pa estadonan 
Americano, OEA: 


PROME MINISTER TAWATA ORADOR NA UN CUMBRE 
RIBA DERECHONAN DI HENDE MUHE 
*Pa obtene un miho balansa, nos no por exclui hende muhe 
den desisionnan importane 


Siman pasa, na Lima 
Peru, aparte di e Asamblea 
General, Prome Minsiter 
Evelyn Wever-Croes 
tabata invita pa ta un 
orador na un cumbre cu 
tabata tin riba derechonan 
di hende muhe. Na e 
dialogo aki tambe tabata 
presente otro ministernan 
di relacion exterior pero 
tambe di asuntonan di 
hende muhe di diferente 
pais. 


Riba e tema di derechonan 
di hende uuhe, Prome 
Minister a elabora riba e 
partinan cu e ta considera 
ta importante. Prome 
Minister a enfatisa cu 
Covid a afecta tur hende 
pero e hende muhenan 
a wordo afecta mas pa 
Covid mundialmente. 
Tambe ainda tin paisnan 
cu ta exclui hende muhe di 
participa den decisionnan 
importante. 


Prome Minister a trece 
dilanti cu si di berdad nos 
kier un mundo miho, nos 
mester di decisionnan 
balansa. Y pa obtene e 
balansa aki, nos no por 


"Lá 


exclui un grupo grandi 
den nos comunidad, esta 
hende muhe. 


Aki na Aruba e 
problemanan ey no ta 
asina grandi pero na e 
momentonan aki cu nos 
ta den desaroyo y den 
recuperacion, nos mester 
pone atencion na e rol 
di hende muhe. Si nos 
no hacie aworaki, nos 
ta core e riesgo cu tur 
loke hende muhenan den 
generacionnan prome a 
logra, ta bay perdi. 


Como hende muhe, mi ta 
orguyoso di ta participe 
na e tipo di dialogonan 
aki pasobra ta asina bo ta 
profila como Aruba y como 
Reino y asina mas porta 
ta habri pa nos pa fortifica 
e posicion di hende muhe 
miho ainda aki na Aruba. 
Mi ta satisfecho di e 
tareanan cu a wordo haci 
durante mi bishita di 
trabou na Lima Peru den e 
Asamblea General di OEA 
y awo lo sigui e follow up 
cu nos tin cu haci”, Prome 
Minister Evelyn Wever- 
Croes a expresa. 


Pa abona na 


j SOLO DI PUEBLO 


585 9500 


of manda nos un 
e-mail na 


solodipueblo@gmail.com 


. en 
v diate 9 = 


Env’ p^ oot cas 


STATEN VAN ARUBA 


OPENBARE BIJEENKOMST OP 13 OKTOBER 2022 OM 


9:00 UUR V.M. IN DE VERGADERZAAL VAN DE STATEN VAN ARUBA 


Agenda: 


TE BEHANDELEN ONDERWERP 


Toelichting door de minister-President, mw. mr. E.C. Wever-Croes 
over de stand van zaken met betrekking tot de voortgang in uitvoering 
van de Landspakketten 


De Plv. Griffier, 


drs. J.I. Williams 

Secretario General di MEP ENDY CROES: 
Leoncita di Canal 90 lo ta den corte y ata 


prueba di otro SOBORNO di 100 mil florin 
AVP, Avestruz y Benny prohibi pa lubida 


From: Ekdrick Cabral 
_ Sent: Friday, June 14, 2013 3:46 PM 


To: 


Leonsita, 


Bon tardi, 


Subject: PH: Scanned from Safecom Toshiba Copier 14/06/2013 15:26 


Esaki ta e compania cu tà interesa pa cumpra e tereno na barcadera, mi ta 
wardando ariba e draft contract di compra, pa bo firam ora bo hanja e prome 


Saludos, 
Eldrick + 


-Original Message 


Fon Safecom Copy Machine [naltrsipport@seecomanubacom) 


Sent Friday, June 14, 2013 3:26 PM 
To: eldrick@safecomaruba.com 


Subject: Scanned from Safecom Toshiba Copier 14/06/2013 15:26 


Scanned from Toshiba. 

Eldrick Cabra! 

PDF to eMail 

Date: 14/06/2013 1526 

Pages 
Resolution:300x300 DPI 


have just rec eived an email iton Selon Scanning services. 


Secretario General di 
MEP ta amplia riba caso 
Avestruz. E caso di mas 
grandi di corupcion den 
historia di politica na 
Aruba. X  Ministernan 
di AVP tanto Paul Croes 
kende ya caba tin un 
sentencia di prison di 4 
afia den caso IBIS como 
Benny Sevinger kende tin 
un condena cologa riba su 
cabez ta e actor principal 
y e sospechoso primordial 
den caso di Avestruz. 


Benny Sevinger 
ta wordo acusa 
di 5 acusacion 


masha pisa: 

Ministerio Publico ta 
ascusando Benny di 1. 
Valsheid in geschrifte 
( Falsificasion), 2. 
Oplichting ( Estafa), 3. 
Misbruik van  Functie 
( Maluso di poder), 


4. Het aannemen van 
steekpenningen( aldan 
niet handelen  instrijd 
met zijn plicht) acepta 
Soborno, 5. Opzettelijk 
gewoonte witwassen ( 
Deliberadamente y a 
proposito laba placa). Un 
total di 22.000 (22 mil) 
pagina na investigacion. 

Den Benny su promer 
aparicion dilanti mesa 
berde Hues a yama Benny 
pa un stempel machine y 
Benny a acepta. Tambe 
a confronta Benny cu 
suma di 100 mil florin 
cu a wordo deposita 
riba Fundacion Curason 
Berde, mas otro suma di 
50 mil di Lowenstein a 
cambio pa tereno y alaves 
den e deal aki a regala 
Benny un fiesta pa su jui 
muher kende a cumpli 
15 aña cu tur cos paga. 
Tambe a confronta Benny 
cu un cuenta na Corsou na 
Orco Bank unda tin 2.4 


miyon florin. A comproba 
cu e cuenta aki ta di 
Benny Sevinger su best 
friend Sussebeek kende 
ta riba payroll na Bureau 
di Benny pero nunca ta 
presenta na trabou. Hues 
a puntra Benny dicon 
no por a ricibi ningun 
conseho cu  Susebeek 
aparentemente lo a skirbi 
pe y Benny a contesta cu 
e tabata ricibi conseho 
mondeling di Sussebeek. 
Dieptriest! 


October 
di 100 


contra 
di 


Fin di 
prueba 
mil 

Leoncita 


canal 90 : 

Adhunto un email cu 
Leoncita di Canal 90 a 
ricibi for di un tal Eldrick 
Cabral unda tal Eldrick ta 


bisa Leoncita letterlijk” 
Esaki ta e compania cu 
ta interesa pa cumpra e 
tereno na barcadera, mi 
ta wardando riba e draft 
contract di compra, pa 
BO ( esta Leoncita) firma 
ora Bo hañe y e promer 
downpayment di 100 mil 
AGW lo wordo paga”. 
Esaki ta un otro prueba 
con cientos di miles 
tabata core den Friends ( 
kisas no family) usando 
patrimonio di pueblo pa 
bira miyonario. Benny 
Sevinger tabata coopera al 
pie de la letra “willens en 
wetens" cu tur e bentanan 
aki y muy probablemente 
via su amigonan den 
Bureau tabata ricibi "kick 
back fee". ( Mira e cuenta 
di 2.4 miyon na Corsou). 
Adhunto un copia di e 
email y corespondencia 

entre Leoncita y un tal 
Eldrick Cabral. Pakico 
nos ta sikirbi esaki ta pa 
pueblo sa con AVP na 
un manera coruptivo cu 
bendicion di Mike Eman, 
Benny Sevinger y demas 
Ministernan tabata opera 
y fiesta cu patrimonio di 
pueblo. Esaki ta pa pueblo 
por compronde e *modus 
operandi" di AVP. Brasabo 
y sunchi Bo pidiendo Bo 
voto ( hasta na entiero) 
pa despues desgracia 
finansas di nos pais. 


Con un Gerlien Croes por 
defende e bagamunderia 
aki? Con un Rycond por 
defende e bagamunderia 
aki. AVP NOBO? A otro 
perro con ese hueso. 
Un solo splicacion tur 
ta mescos. Nunca pero 
nunca mas AVP! 


TRABOU DI MANTENCION 


Interupcion di Coriente 


En conexion cu trabounan necesario, 


coriente lo wordo interumpi: 


Diahuebs, 13 di oktober 2022 8:00 a.m. te cu 9:00 a.m. 


Den vecindario di: 


* Montaña (un parti) 
* Seroe Janchi (un parti) 
+ Matadera (un parti) 
» Sabana Liber (un parti) 


+ Saliña (un parti) 


+ Boegoeroei (un parti) 


+ Paraguana (un parti) 
* Caya Dorothea R. Gil (un parti) 


Diahuebs, 13 di oktober 2022 8:00 a.m. te cu 4:00 p.m. 


Den vecindario di: 


* Calabas (un parti) 
+ Kudawecha (un parti) 
+ Alto Vista (un parti) 


» Sabana Villas 


¢ Sabana Liber (un parti) 
* Seroe Janchi (un parti) 


Diahuebs, 13 di oktober 2022 3:00 p.m. te cu 4:00 p.m 


Den vecindario di: 


* Montaña (un parti) 
* Seroe Janchi (un parti) 
+ Matadera (un parti) 
» Sabana Liber (un parti) 


+ Salifia (un parti) 


<> 
ELMAR 


DANKI PA E COMPRENSION 


* Boegoeroei (un parti) 


+ Paraguana (un parti) 
* Caya Dorothea R. Gil (un parti) 

Aruba tawata punto di encuentro pa cu curso 
di Ship Sanitation Certification duna door di 
RIVM Hulanda pa islanan CAS y BES 


oktober 2022. Durante 


e siman di 03 pa 07 di 
oktober tawata presente 
na Aruba un delegacion 
di RIVM Hulanda pa a 
brinda e curso di 'Ship 
Sanitation Certification 
na e islanan di reino. E 
curso aki ta nesesario pa 
como pais botin autoridad 
cu tin conocimento di tur 
e exigencianan stipula 
conforme "International 
Health Regugulations 
(IHR), na momento cu 
mester otorga un “Ship 
Sanitation Certificate" na 
un barco. 


E responabilidad di World 


Health Organization 
(WHO) ta pa maneha e 
control di transmicion 
di enfermedad 


internacionalmente, di 
cual International Health 
Regulations (IHR) ta un di 
regulacion di WHO cu tin 
medida stipula pa evita cu 
transmicion di malesa por 
tuma lugar. 


Na e curso aki a participa 
Aruba, Boneiro, Curacao, 


St Maarten y Saba. 
E curso di “Ship 
Sanitation Certificate" 


ta hopi importante pa e 
Inspectornan di seccion di 
Dienst Warenkeuring en 
Hygiéne di Departamanto 
di Salud (DVG). Mirando 
cu den pasado nan 
tawata otorga “Derating 
Certificate”, pero den 


curso di aha 2005 WHO 
a bin cu revision di e 
“International Sanitary 
Regulations” y e la 
wordo adapta y e la bira 
"International Health 
Regulations (IHR)”. 


Asina cu Aruba bin riba 
e lista di WHO como un 
focalpoint, eInspectornan 
di Departamento di Salud 
(DVG) cu ta encarga pa 
implementa e medidanan 
di salud ariba e barco 
conforme e exigencianan 
stipula den "International 


Health Organization 
(IHR) lo por otorga 
e "Ship Sanitation 
Certificate". 


Pa medio di Minister di 
Salud Publico Dangui 
Oduber despues di hopi 
afia porfin esaki a bira un 
realidad y DVGta contento 
cu 7 di su empleadonan di 
Dienst Warenkeuring en 
Hygiene por a participa 
na e curso y ta conta cu e 
certificacion aki. 

Durante e di 52 Asamblea General di organisacion pa estadonan 
Americano, OEA: 


A HACI APELACION PA ATENDE CU E TEMA DI 


VENEZUELA CONHUNTAMENTE 


Siman pasa, riba peticion di 
Gobierno di Reino, Prome 
Minister Evelyn Wever- 
Croes a representa Reino 
Hulandes na Lima, Peru na 
edi52 Asamblea General di 
organisacion pa estadonan 
Americano, OEA. 
Durante di e Asamblea 
General diferente tema a 
wordo trata riba nivel di 
gobiernonan. 


CRISIS MIGRATORIO: 
Un di e temanan hopi 
crucial ta e tema di 
Venezuela y e tema di e 
crisis migratorio debi na 
e situacion na Venezuela. 
Debi na hopi violacion 
di derechonan humano 
den Venezuela y cuanto 
hende ta purba di sali di 
Venezuela. Prome Minister 
riba e punto aki a informa 
tocante e impacto di e 
crisis imigratorio aki riba 
Aruba y a haci un apelacion 
na e paisnan pa atende 
cu esaki cu ta un tema 


serio y pa atende cu e saki 
conhuntamente. 


Otro paisnan participante 
tambe a mustra nan 
preocupacion riba e tema 
aki. Canciyer di Panama 
tambe a remarca cu na 
Panama ta mira hopi 
sufrimento for di hendenan 
cu ta sali di Venezuela 
y purba via Panama pa 
drenta Merca. E tambe 
a haci un  apelacion 
dramatico na paisnan pa 
cera cabes, traha hunto 
pa yuda esnan cu kier 
sali di Venezuela pa nan 
no hinca nan curpa den 
situacionnan peligroso sin 
cu nan sa. 


CAMPANA DI 
DESINFORMACION: 
Tambe a elabora 
riba e campaña di 
desinformacion cu ta 
convence Venezolanonan 
pa sali di Venezuela, 
lagando mustra cu ta hopi 


facil pero no ta informa 
con hopi peligroso esaki 
ta. Esaki ta asina tambe 
pa esnan cu kier crusa 
lama bin Aruba sin tin e 
conocemento cu e ta un 
peliger grandi. 


DERECHONAN 
HUMANO: 

E tema di violacion di 
derechonan humano na 
Venezuela mes tambe a 
haya antencion y paisnan 
a remarca cu nan no por 
acepta cu esaki ta pasando 
den un pais asina cerca. 


SANCIONNAN: 
Pa Aruba mes, Prome 
Minister a papia cu 


representantenan di 
diferente pais riba e tema 
di sancionnan cu tin pa 
Venezuela. Venezuela 
tin heavy fuel oil hopi 
mas barata pa e crudo 
cu nos mester pa WEB 
por genera energia. Si 
Aruba por importe di 


Venezuela pa WEB, prijs 
di awa y coriente lo por 
baha. Sinembargo tin 
sancionnanyeseytaimpedi 
pa importa di Venezuela. 
“Den mi reunionnan 
cu representantenan di 
Gobierno Mericano, mi a 
haci un apelacion y pa yuda 
nos yega na e crudo aki 
mas barata di Venezuela”. 


Riba peticion di Minister 

Glenbert Croes, Prome 
Minister tabata tin dialogo 
tambe cu e Canciyer di 
Ecuador pa wak si por 
haya e heavy fuel oil 
mas barata di Ecuador 
ya cu apesar cu esun di 
Venezuela ta mas barata, 
e sancionnan ta impidi pa 
importa di Venezuela. “Pa 
e motibo aki mi a purba 
na habri e caminda pa 
Minister Glenbert Croes 
por continua cu reunion y 
negosacionnan”. 


“E tema di Venezuela 


Minister Ursell Arends: 
Directie Scheepvaart conhunto cu Koninkrijks Maritieme 
Administratie den preparacionnan pa e IMSAS Audit 


tin interes di tur pais 
participante na e di 52 
Asamblea General di OEA 
y paisnan a palabra cu 
hunto lo sigui delibera 
riba e tema aki. Venezuela 
ta un pais hopi cerca di 
nos cu lasonan familiar y 
amistoso hopi grandi y ta 
trahando hunto so nos por 
mira un solucion den tur 
reto y limitacionnan cu ta 
existi”, Prome Minister a 
remarca. 


Aruba como isla, ta depende 
grandemente ariba e sector 
maritimo pa entre otro gran 
parti di nos bishitantenan (linea 
nan di crucero), pero tambe 
importacion di cuminda, materia 
prima y combustibel. Paisnan cu 
ta ricibi hopi barconan manera 
Aruba, mester tene cuenta cu 
leynan internacional y percura pa 
semper keda cumpli cu esaki nan. 
Si esaki no ta e caso e pais por 


haya confronta cu problemanan 
serio. Cada pais cu ta ricibi 
barco, mester tin un asina yama 


administracion maritimo 
(Directie Scheepvaart) cu ta 
percura pa e pais ta cumpliendo 
cu leynan internacional. 


Na aña 2020 e paisnan den Reino 
a cera un acuerdo pa instala 
un asina yama Koninkrijks 
Maritieme Administratie (KMA). 


KMA tin como tarea principal 
pa tin colaboracion entre tur 
e administracion maritimo pa 
asina yuda otro cu asunto ariba 
tereno Maritimo. Esaki ta percura 
pa Reino Hulandes por pasa e 
asina yama IMSAS Audit di IMO 
London cu lo tuma luga na inicio 
di aña 2023, cu exito. 


Den cuadro di preparacionnan 
pa e audit aki recientemente 
Minister di Transporte, sr. Ursell 
Arends a haya un bishita di un 
delegacion di KMA for di Hulanda 
unda a papia di e cooperacion, e 
preocupacionnan existente, pero 
tambe di e oportunidad nan cu tin 
pa Aruba- y hermana islanan cu 
posibel cooperacionnan y ayudo 
di experto nan tanto di Hulanda 
como e otro paisnan den Reino. 


Ta di 
reconoce e importancia di nos 


suma importancia pa 
sector maritimo y Directie 
Scheepvaart cu ta encarga cu 
esaki. Directie Scheepvaart ta 
trahando incansablemente y 
continuamente pa por sigui tene 
Aruba den compliance cu tur 
leynan internacional. 

Durante Asamblea General di OEA na Lima, Peru: 


PROME MINISTER A PARTICIPA NA E FORUM DI 
NIVEL HALTO CU E MINISTERNAN FEMENINO 
DI RELACIONNAN EXTERIOR DI AMERICA 


*Si nos inclui hende muhernan den desaroyo, e recursonan 
di sociedad por ta mas balanza" 


Durante e programa di 
e asamblea general di 
e Organización de los 
Estados Americanos 
(OEA), cu e siman aki ta 
tumando luga na Lima 


Peru, Prome Minister 
Evelyn Wever-Croes, 
como  Prome Minister 


di Aruba y como parti 
di Reino Hulandes, a 
haya e oportuntidad pa 
participa como orador 
den e forum tocante e 
liderazgo de hende muhe 
den politica internacional 
pa combati e desigualdad y 
e descriminacion di hende 
muher. Un dialogo di nivel 
halto cu e Ministernan 
femenino di Relacionnan 
Exterior di America. 


Prome Minister a remarca cu ta 
tristo pa sa cu desigualdad entre 
hende homber y hende muher 
ta aumentando na mundo, y nos 
region ta afecta fuertemente pa 
e desigualdad aki. Tin indicenan 
hopi halto di desigualdad 
den nos region cu ta afecta 
directamente e bienestar di tur. 
Datanan alarmante di temanan 
di femicidio y violencia contra 
hende muhe ta un prueba di e 
indece halto di desigualdad. 


Gobierno di Aruba y Reino 
Hulandes ta reconoce e urgencia 
pa redobla esfuersonan pa loke ta 
trata igualdad di genero. Mientras 
cu desigualdad di genero ta 
empeorando riba nivel mundial, 
violencia contra hende muhe y 
mucha muhe ta aumentando y 
trahadonan den e sector informal, 
kendenan mayoria ta hende 
muhe, ta esnan cu ta wordo mas 
afecta economicamente. 


Segun datonan di CEPAL di 2020, 
19% di hobennan di 15 pa 24 aña 
den Latino America no ta studia 
ni traha, di cua percentahe ta 
alcansa 26% entre hende muhe. 


Motibonan principal den e caso 
di hende muhe ta e trabounan di 
cuido na cas cu no ta wordo paga. 


Segun e informe La pandemia 
en la sombra di CEPAL, por lo 
menos 4091 hende muhe tawata 
victima di femicidio den 26 pais 
(17 pais di Latino America y 9 
pais di Caribe) den aña 2020. E 
datonan aki ta hopi preocupante. 
Pa e motibo aki tambe mester 
actua awo. 


Reino Hulandes ta uni su mes 
na e grupo di piononeronan pa 
adopta un 'Maneho di relacion 
Exterior Feminista. E base ta cu 
ta existi un relacion directo entre 
igualdad di genero, prosperidad 
economico y siguridad nacional. 
Cu igualdad di genero mas 
amplio, e recursonan di sociedad 
por ta mas balansa. 

Den e principio di e 'Maneho di 
Relacion Exterior Feminista’, 
igualdad di genero mester ta 
central den tur acuerdo exterior: 
den cooperacion di desaroyo, 
comercio internacional, defensa y 
diplomacia. Igualdad di derecho 
mas grandi y eleva, ta conduci 
na mas prosperidad economico, 
mas desaroyo sostenible y mas 


| 


siguridad internacional pa tur. 
Tur lo benificia di igualdad di 
genero. Hende homber y hende 
muhe. 


Ta importante tambe pa remarca 
cu pa medio di un *Maneho di 
Relacion Exterior Feminista’ por 
contribuitambe na un mundo mas 
husto, na unda cu hende muhe y 
hende homber, por tin e mesun 


va 


Pa abona na 
SOLO DI PUEBLO 


Yama 
585 9500 


of manda nos un 
e-mail na 


solodipueblo@gmail.com 


derecho y oportunidadnan. Pa 
haci esaki posible, ta necesario 
pa  promove  tratadonan y 
acuerdonan riba e tema. 


Si di verdad nos kier atende 
cu e causanan fundamental di 
desigualdad y probresa, ta crucial 
pa aplica un perspectiva di genero 
den tur loke nos haci. 

Minister Endy Croes a presencia final di Copa Francisco “Bubeis” Gomez Liga 50. 


Pabien na ekipo di Surprise Softball team 
cu a titula campeon di e torneo 


Diadomingo ta un dia 
cu Minister di Deporte 
Endy Croes ta core rond 
di Aruba pa bishita e 


diferente eventonan 
deportivo cu ta tuma luga. 
Diadomingo ultimo e 


mandatario tabata na veld 
di Maria Mai pa presencia 
e wega final di Liga 50 e 
di tres Copa Francisco 
“Bubeis” Gomez organisa 
pa Astros Softball 


Organisation. 

Sigur e mandatario a 
topa y saluda masha hopi 
amistad y por a tuma 
nota cu ekipo di Surprise 
Softball team ta “knock 
out" Tanki Leendert 
Softball team den ora 
di mainta pa pasa pa 
final. Ekipo di Surprise 
Softball team a “knock 
out“ Sunrise Stingers den 
final pa conkista e titulo 
di campeon. 


Palabranan di pabien na 
tur ekipo cu a participa y 
haci e torneo uno exitoso 
y sigur pabien na e ekipo 
campeon. Masha pabien 
na Tula van Heyningen 
cu a bay cu e premio di 


"MVP". Concluyendo 
Minister Endy Croes 
ta felicita Astros pa 


organisa e di tercer 
Copa Francisco “Bubeis” 
Gomez. Cu disciplina, 
deseo,dedicacion y 
determinacion sigur ta 
logra bo metanan. 


CENTRALE BANK VAN ARUBA 


We are looking for a dynamic Junior Policy Officer with a keen 
interest in the domestic and international financial markets 


Join our team of the Treasury, Financial Markets & Banking Operations Department and 
contribute to the financial stability of Aruba 


Main responsibilities 

* Advise on policy issues with regard to gold and foreign exchange reserve management 
Continuously monitor and advise on actual performance of the investment portfolio and liquidity position in 
foreign currency of the CBA as per approved investment guidelines and risk constraints to maximize income 
Monitor and advise on the liquidity position of the commercial banks to ensure an efficient payment system 
Actively participate in the Investment Committee of the CBA and advise on relevant matters 
Conduct onsite examinations and provide policy recommendations in the areas of Exchange Rate Margin 
Compensation (ERMC) and Foreign Exchange Commission (FEC) 
Assess requests pursuant to applicable laws related to the FEC and ERMC 
Participate in committees, working groups, and various projects related to the department or the CBA 


Requirements Competencies 
* Master's degree in Finance or Accountancy * Excellent analytical and advisory skills 
* 0-5 years of relevant work experience * Strong writing and communication skills 
* In-depth understanding of the domestic and * Flexible and accurate 
international financial markets * Able to work independently and in a team 
* Solution- and result-oriented 


Interested and need additional information? Please contact Omira Theodora, Manager Treasury, Financial Market & 
Banking Operations Department, via telephone: +297 525-2118 or e-mail: o.j.anthony-theodora(Qcbaruba.org 


If you qualify, send your motivation letter and CV to the President of the Centrale Bank van Aruba, Jeanette R. 


Semeleer, via recruitment@cbaruba.org 


Interviews, assessment, pre-employment screening, as well as a medical test form part of the hiring process 


